ناتۆ دەڵێت پلانمان نیە هێزی شەڕکەر ڕەوانەی ئۆکرانیا بکەین\nی مانگی یه‌ک ٣٠, ٢٠٢٢\nسکرتێری گشتی هاوپەیمانێتی ناتۆ یانس ستۆڵتنبێرگ\nسکرتێری گشتی هاوپەیمانێتی ناتۆ یانس ستۆڵتنبێرگ وتی هاوپەیمانێتیەکە نیازی نیە هێزی شەڕکەر ڕەوانەی ئۆکرانیا بکات ئەگەر هاتوو ڕووسیا ئەو وڵاتە داگیربکات، بەڵام ڕووسیا دەڵێت ڕوونکردنەوەی دەوێت لەسەر ئەوەی ناتۆ چی جۆرە پلانێکی ئاسایشی هەیە بۆ ڕۆژهەڵاتی ئەوروپا.\nستۆڵتنبێرگ بە بی بی سی وت " پلانمان نیە بۆ ڕەوانەکردنی هێزی شەڕکەری ناتۆ بۆ ئۆکرانیا، ئێمە سەنگمان خستۆتەسەر پشتیوانیکردن. جیاوازییەک هەیە لەوەی ئەندام بیت لە هاوپەیمانێتی ناتۆ و هاوبەشێکی بەنرخ و بەهێزبیت وەکو ئۆکرانیا."\nجێی ئاماژەیە هاوپەیمانێتی ناتۆ بوونی سەربازیی خۆی لە کۆمەڵێک وڵاتی سنووری ڕووسیا زیادکردووە، ئەوەش بەهۆی نیگەرانیەکانیەوە سەبارەت بە ئەگەری هێرشی ڕووسیا بۆ سەر ئۆکرانیا، هاوکات ڕووسیا زیاتر لە 100,000 سەربازیی لەسەر سنووری ئۆکرانیا جێگیرکردووە.\nلەلایەکی دیکەوە وتەبێژی وەزارەتی بەرگری ئەمەریکا جۆن کیربی بە فۆکس نیوزی وت " داگیرکاری ڕووسیا لەوانەیە بەڕاستی و لە هەر کاتێکدا بێت ڕووبدات." وتیشی سەرۆکی ڕووسیا ڤلادیمێر پوتن " بەردەوامە لە زیادکردنی هێزەکانی " لەسەر سنووری ئۆکرانیا.\nسەرۆکی ئەمەریکا جۆو بایدن و ڕابەرانی دیکەی وڵاتانی ڕۆژئاوا چەند جارێک هۆشدارییانداوە لەسەر ئەوەی سزایەکی ئابووری توند دەسەپێنن بەسەر ڕووسیادا ئەگەر ئۆکرانیا داگیربکات.


ئاژانسی ده نگو باسی کوردستان: وه ئێتلاع عه‌زیزه‌یڵ و دوسداره‌یڵ ئه‌ده‌ب و هۆنه‌ر ره‌سنێمن\nوه ئێتلاع عه‌زیزه‌یڵ و دوسداره‌یڵ ئه‌ده‌ب و هۆنه‌ر ره‌سنێمن\nله رێکه‌فت 23 ئۆکتۆبر 2010 وه لایه‌ن سازمان دێمۆکراتیک جه‌وانان یارسان، کوڕه شێعری له وختژمار 11:00 تا 16:30 وه به‌شداری نویسه‌ره‌یڵ شێعر وه زووان کوردی له شار ستوکهۆلم ،پایته‌خت ولات سوئد وریوه چوت.\nئه‌ی کوڕه شێعره وه به‌شداری شاعره‌یڵ، ئێبراهیم جه‌هانبه‌خش، توره‌ج ئه‌سپه‌ری، عه‌لی مێهرابی، کاوه خۆسره‌وی، مۆقه‌ده‌م خۆسره‌وی و نیما نووری وه‌ریوه چوتن .\nهه‌رویجوره له دویای شێعر خوه‌ندن، مه‌راسمێکتر ،شه‌ویک خوش، هاوری وه جه‌ژن وشادی وه هاوریی گڕووپ موزیک جه‌وان یارسانی، ئارمان مه‌حه‌مه‌دی و هه‌رویجوره ئازاد دی‌جی، له ده‌مژمێر 18:00 تا 23:00 هه‌ر له‌و شونه وه‌ریوه چوت وهه‌ده‌ف له‌ی کاره ره‌نگینتر کردن كوڕه شێعره‌که‌س.\nداواکاریم له کوڕه شێعره‌که له هاوردن مناله‌ێڵ ژێر 12 ساڵ وه‌رگیڕی بکه‌ن، ئه‌ما ئه‌رای وه‌خت جه‌ژنه‌که هاتن ئه‌رای گشت میوانه‌یل عه‌زیز مه‌حدودیه‌ت نه‌یری.\nجی باسه، هامیته بێێن ئه‌ر مه‌راسمه فره‌تر له گشت چشتی ئه‌رای به‌شداری کردن گشت عه‌زیزه‌ێڵ وه تاێوه‌ت جه‌وانه‌یڵ یارسانی وهه‌رلێوا رێگاێگ ناسێن ئه‌رای نزێک بێێن وه کۆلتوور، ئاداب کوردی و یارسانی خاستر ناسێن یه‌کان و دوستایه‌تیه.\nله ئاخروه داواکاریم لاکه‌مه‌کی تا وه‌رجه 17 ئۆکتوبر ئێمه له هاتن خوتان ،ئه‌رای ئاماده‌کردن ئێمکانات خه‌وه‌ردار بکه‌ن.\nئه‌رای په‌یوه‌ندی گرتن توانین وه‌گه‌ر ئادرس ئێنترنتی ژیر :\nیا ئه‌رای وه‌ده‌س هاوردن زانیاری فره‌تر توانین وه‌گه‌رد وه‌ریبه‌رایه‌تی سازمان دێمۆکراتیک جه‌وانه‌یڵ یارسان\nCentralvägen 9 19476\nسازمانێ دێمۆکراتیک جه‌وانه‌یڵ یارسان\nبه اطلاع تمام عزیزان بخصوص دوستداران ادب و هنر یارسانی میرسانیم:\nدر مورخ 23 اکتبر 2010 از طرف سازمان دمکراتیک جوانان یارسان، محفل شعری از ساعت 11:00 تا 16:30 با حضور سراینده‌های شعر به زبان کردی در شهر استکهلم ،پایتخت سوئد برگزار میشود.\nاین مراسم  با حضور شاعران ، تورج اسپری، علی مهرابی، کاوه خسروی، مقدم خسروی و نیما نوری برگزار میشود.\nهمچنین پس از اتمام مراسم شعر خوانی،مراسمی دیگری جهت تدارک شبی بیادماندنی با جشن وشادی با همر‌اهی گروه موزیک جوان یارسانی آرمان محمدی و همچنین همراهی دی جی آزاد، از ساعت 18:00 تا 23:00 در همان محل برگزار و هدف از اینکار رنگینتر کردن محفل شعرخوانی میباشد.\nخواهشا در محفل شعرخوانی از آوردن فرزندان زیر 12 سال خودداری فرمائید ، اما برای ساعات جشن ورود عموم آزاد است.\nشایان بحث است تداخل این مراسم بیش از هرچیز برای تشریف فرمایی همه عزیزان بخصوص جوانان یارسانی و آشنایی و نزدیک شدن به فرهنگ، آداب کردی، یارسانی و راهی برای شناخت و دوستی میباشد.\nلذا خواهشمندیم حداقل تا 17 اکتبر ما را از تشریف فرمایی خود ،جهت آماده‌کاری تدارکات لازم مطلع فرمائید.\nجهت تماس میتوانید با ایمیل زیر\nیا تماس با اعضای هیئت مدیره سازمان دمکراتیک جوانان یارسان میتوانید اطلاعات لازم را بدست آورید.\nمحل برگزاری این مراسم در شهر استکهلم میباشد، آدرس و نشانی دقیق را در اسرع وقت اعلام میکنیم .\nله لایه‌ن ئاژانسی ده نگو باسی کوردستان ajansknews kl. ۷/۲۳/۱۳۸۹ ۰۳:۱۸:۰۰ قبل‌ازظهر


هه‌ڕه‌شه‌ی سووتاندنی قورئان، به‌دیوێكی تردا - شـه‌فـه‌ق نيـوز\nهه‌ڕه‌شه‌ی سووتاندنی قورئان، به‌دیوێكی تردا\nئه‌وه‌نده گرنگ نییه (لانیكه‌م به‌گوێره‌ی لۆژیكی خودی قورئان) كه هه‌ڕه‌شه‌یه‌كی ڕاسته‌قینه‌بێت بۆ سه‌ر مانا و ڕۆح و مانه‌وه‌ی چ قورئان و چ ئیسلام، به‌ڵكو له‌وپه‌ڕی واتایدا جگه له سووكایه‌تیكردن به‌هه‌ستی مسوڵمانان هیچی دیكه نییه و تا سنوورێكی زیاتریش بڕناكات. بۆیه نامه‌وێ له‌و ڕووه‌وه زیاتر بدوێم و هیوادارم مسوڵمانانی كوردستانیش له‌هه‌مان گۆشه‌نیگاوه وه‌ریبگرن، به‌جۆرێ ئه‌گه‌ر ئه‌و هه‌ڕه‌شه‌یه و هه‌ڕه‌شه‌ی تری هاوشێوه‌ش له ئاینده‌دا بوونه كرده‌وه، هیچ ئاسه‌وارێك له‌سه‌ر ئاشته‌وایی ئه‌هلی له كوردستان دانه‌نێن و له قه‌باره‌ی خۆیان زیاتر گه‌وره نه‌كرێن.\nئه‌وه‌ی ده‌مه‌وێت له‌مباره‌یه‌وه لێی بدوێم بریتییه له چوارچێوه‌ی هه‌ڕه‌شه‌كانی قه‌شه جۆنز، یان ئه‌و ژینگه ده‌ستووری و یاساییه‌ی كه ئه‌و له په‌راوێزیدا ده‌جوڵێته‌وه، واته ئه‌و ئازادیه ڕه‌هایه‌ی كه ده‌ستووری ئه‌مریكی بۆ هاوڵاتیانی دابین ده‌كات. بێگومان ده‌ستووری ئه‌و وڵاته له یه‌كه‌مین هه‌مواركردنیدا (10) ماده بۆ ئازادی و مافه‌كانی هاوڵاتیان زیاد ده‌كات كه به (بڕوانامه‌ی ئازادییه‌كان) ناسراوه.\nئازادیه‌ك له‌وێ فه‌راهه‌م كراوه، كه ئێمه ده‌بێ به وردی سه‌رنجی لێبده‌ین و له‌و دامه‌زراوه‌یه‌ش تێبگه‌ین كه به‌رگری لێده‌كات و ئاسایشی بۆ دابین ده‌كات.. له‌لایه‌كی تریشه‌وه ده‌بێ سه‌رنج بده‌ین له قه‌باره و ڕاده‌ی پابه‌ندبوونی ده‌سه‌ڵاتدارانی ئه‌مریكی به یاسا و ده‌ستووری وڵاته‌كه‌یانه‌وه.. بۆ ئه‌وه‌ی له‌هه‌ریه‌ك له‌م دوو خاڵه تێبگه‌ین پێویسته ئاگامان له چه‌ند كارایه‌كی یاریده‌ده‌ری دیكه‌بێت، به‌م ته‌رزه:\n1) قه‌شه جۆنز له هه‌ڕه‌شه‌كانیدا پشت به‌ئازادیه ده‌ستوورییه‌كانی ده‌به‌ستێت.\n2) یاسایه‌ك پشتگیری له موماره‌سه‌ی ئازادیه‌كه ده‌كات.\n3) هه‌ڕه‌شه‌كه گه‌وره‌یه، تاڕاده‌ی ئه‌وه‌ی له‌وانه‌یه یه‌ك ملیار موسوڵمان بخرۆشێنێ.\n4) ئه‌مریكا خاوه‌نی سوپا و بنكه‌ی سه‌ربازی و به‌رژه‌وه‌ندی زۆر و زه‌وه‌نده له جیهانی ئیسلامیداو له‌وانه‌یه به‌هۆی ئه‌و ڕه‌فتاره‌ی جۆنزه‌وه، سه‌راپای ئه‌و به‌رژه‌وه‌ندیانه زیانی گه‌وره‌یان به‌ربكه‌وێ.\n5) ئه‌مریكا له حاڵه‌تی جه‌نگدایه و پێویستی به‌وه نییه دوژمنی تری بۆ زیاد بكرێ.\nوێڕای ئه‌م ڕاستیانه، ده‌بینن دامه‌زراوه‌ی ده‌سه‌ڵات و ئۆرگانه‌كانی ده‌وڵه‌ت له‌و وڵاته‌دا ناتوانن به‌زۆری هێز ڕێ له‌و هاوڵاتیه‌ی خۆیان بگرن تاكو ئه‌و هه‌موو كێشه‌یه بۆ ئه‌مریكا نه‌نێته‌وه. به‌واتایه‌كی تر: ئه‌مریكا و دامه‌زراوه ده‌وڵه‌تییه‌كانی ئاماده‌ن باجی هه‌ڵوێستی تاكه هاوڵاتییه‌كی خۆیان بده‌ن و بچنه ژێر باری ئه‌و هه‌ڵوێسته تاكه‌كه‌سیه‌وه، به‌ڵام ئاماده‌نین به‌زۆری هێز ڕێ له هاوڵاتیه‌كی خۆیان بگرن و ئازادی لێ زه‌وت بكه‌ن. ئه‌گه‌رچی موماره‌سه‌ی ئه‌و ئازادیه‌ش باجی گه‌وره و گران بێنێته سه‌ر ئه‌مریكا.\nله‌كاتی توندبوونه‌وه‌ی هه‌ڕه‌شه‌كانی قه‌شه جۆنزدا، وه‌زاره‌تی ده‌ره‌وه‌ی ئه‌مریكا له په‌خشنامه‌یه‌كدا داوای له‌و هاوڵاتیانه‌ی كرد كه به‌هه‌رهۆیه‌ك له وڵاتانی ئیسلامیدان، تائه‌وپه‌ڕی ئاگاداری خۆیان بن. ئه‌م جۆره ئاگاداركردنه‌وانه‌ش له‌هه‌ركاتێكدا بڵاوده‌كرێنه‌وه كه ژیانی هاوڵاتیه‌كانی وڵاتێك له‌وڵاتێكی تردا بكه‌وێته به‌ر مه‌ترسی، پتر به‌هۆی سیاسه‌ته‌كانی ده‌وڵه‌تی یه‌كه‌مه‌وه. كه‌واته له‌و ئاگاداركردنه‌وه‌یه‌وه، تێده‌گه‌ین دامه‌زراوه‌ی ده‌وڵه‌ت له ئه‌مریكا ئاماده‌یه خۆی بكاته خاوه‌نی كردارێك كه تاكه‌یه‌ك هاوڵاتی پێی هه‌ستاوه، له‌هه‌مان كاتدا ئاماده‌یه له ئاستی نێوده‌وڵه‌تیشدا باجی ئه‌و ڕه‌فتاره تاكه‌كه‌سیه‌ی هاوڵاتیه‌كی ساده‌ی خۆی بدات.\nله‌هه‌مان كاتدا كۆشكی سپی و خودی باراك ئۆباما و وه‌زیری به‌رگریش له‌بری ئه‌وه‌ی به‌زۆری هێز و ده‌سه‌ڵاتیان ڕێگری بكه‌ن له هاوڵاتیه‌كه‌یان تاكو ئه‌و هه‌موو گرفته بۆ ئه‌مریكا دروست نه‌كات، ده‌بینین پشتیان به‌دوو ڕێگه‌چاره به‌ست:\n1) وه‌زیری به‌رگری په‌یوه‌ندی به‌جۆنزه‌وه كرد، داوای لێكرد ئه‌وه‌ی له‌بیریبێت كه سه‌ربازه ئه‌مریكییه‌كان له ئه‌فغانستان و عیراقدان و به‌و كاره ژیانی ئه‌وان ده‌كه‌وێته مه‌ترسیه‌وه، بۆیه هه‌وڵیدا له‌و نیازه‌ی پاشگه‌زی بكاته‌وه.\n2) باراك ئۆباما، جگه‌له‌وه‌ی له‌چه‌ند لێدوانێكیدا ئه‌و كاره‌كه‌ی به‌ناشرین و دزێو وه‌سف كرد، هیچی دیكه‌ی له باره‌دا نه‌بوو بیكات، وه‌ك ئه‌وه‌ی به‌ڵێن بدات ڕێگه‌نه‌دات به‌وه‌ی جۆنز نیازه‌كه‌ی بكاته كرده‌وه.\nله‌مه‌وه تێده‌گه‌ین ململانێی ڕاسته‌قینه له‌نێوان به‌هاكانی ئازادی (كه ده‌ستوور دابینیان ده‌كات و یاساش پارێزگاریان لێده‌كات) له‌گه‌ڵ ده‌سه‌ڵاتی ده‌وڵه‌تدا بوو. جێگه‌ی سه‌رنجه له‌و بگره‌و به‌رده‌یه‌دا ئازادی بیباته‌وه و ده‌سه‌ڵاتدارانیش مافی ئه‌وه به‌خۆیان نه‌ده‌ن به‌زۆری هێز ئازادی هاوڵاتییه‌كه‌یان پێشێل بكه‌ن، با موماره‌سه‌ی ئه‌و ئازادیه له ترۆپكی عه‌به‌سیه‌تدا بێت و كۆڵێك گرفتی سیاسی و عه‌لاقاتیش بۆ وڵاته‌كه‌یان بێنێته كایه‌وه.\nئه‌وه‌ی ئێمه پێویسته سه‌رنجی لێبده‌ین بریتیه له ڕۆشنبیری ماف و ئازادی و په‌یگیری هه‌موان (به‌تایبه‌ت ده‌سه‌ڵاتداران) به مانا ڕاسته‌قینه‌كانی ئه‌و چه‌مكانه‌وه.. چییه واده‌كات له‌گرفتێكی به‌وجۆره دزێو و عه‌به‌سیشدا ڕۆشنبیری ڕۆژئاوایی پارێزگاری له‌بڕێكی زۆر له‌به‌هاكانی بكات؟ كۆمه‌ڵگه‌ی ڕۆژئاوایی چۆن گه‌یشتوونه‌ته ئه‌و ڕاده‌یه له قبوڵكردن و هه‌رسكردن و پاراستنی مافی تاكه‌كه‌س؟ بۆ ده‌وڵه‌ت ناچاره ملكه‌چی ئازادیه تاكه‌كه‌سیه‌كان بێت؟ به كام ئه‌فسون و جادووی مێژووی ئه‌وان گه‌یشتنه ئه‌م پله‌یه؟ چ سیستمێكی ئاڵۆزه وا له سه‌رۆكی گه‌وره‌ترین ده‌وڵه‌تی دنیا ده‌كات كه له‌به‌رده‌م خواستی تاكه یه‌ك هاوڵاتیدا ملكه‌چ بكات و بۆئه‌وه‌ی ڕێی ئه‌و كه‌تنه‌ی لێ بگرێ، له هاوڵاتیه‌كه‌ی ده‌پاڕێته‌وه، یان له قورسترین باردا ئامۆژگاری ده‌كات و ئه‌وه‌ی بیردێنێته‌وه كه ئه‌و كاره‌ی ئه‌و ده‌یه‌وێت بیكات ناپه‌سه‌ند و دزێوه؟\nدواجار ده‌ڵێم: وێڕای ناشیرینی و ناپه‌سه‌ندی و عه‌به‌سیه‌تی نیازه‌كه‌ی قه‌شه جۆنز كه ته‌نانه‌ت له‌لایه‌ن كچه‌كه‌ی خۆشیه‌وه به‌كارێكی شێتانه له‌قه‌ڵه‌مدرا، ئه‌و كاره ئه‌گه‌ر سیناریۆیه‌كی داڕێژراویش بووبێت بۆ ئیستیفزازكردنی موسوڵمانان له‌به‌رانبه‌ر دروستكردنی مزگه‌وتێك له (گراوند زیرۆ)ی ته‌نیشتی دوو تاوه‌ره ڕووخاوه‌كه‌ی (11/سێپته‌مبه‌ر) هێشتر ناچارمان ئه‌كات دان به ڕاستیه‌كدا بنێین كه ده‌ڵێت: سیناریۆكه به‌دیوێكی تردا نیشانی داین كه چۆن هه‌میشه له‌وێنده‌ر ئازادی گره‌و له هێز و ده‌سه‌ڵات ده‌باته‌وه، ده‌سه‌ڵاتدارانیش مه‌گه‌ر ته‌نها بپاڕێنه‌وه، ده‌نا پێویسته مل بۆ ئازادی كه‌چ بكه‌ن.


وێنە مێژووییەکانی کورد و کوردستان - عکسهای تاریخی کرد و کردستان | Pagelous\nوێنە مێژووییەکانی کورد و کوردستان - عکسهای تاریخی کرد و کردستان\n15451 135 0\nwêne mêjuwîyekanî kurd û kurdistan\nتکایه هه‌ر وێنه و بابه‌تێک له‌م پێگه‌یه هه‌ڵده‌گرن ، ئاماژه به سه‌رچاوه‌که‌ی بکه‌ن\nچه‌ند تێ‌بینی سه‌باره‌ت به‌م لاپه‌ڕه و وێنه‌ی مێژوویی:\n-.ئەم لاپه‌ڕه به مه‌به‌ستی کۆ کردنه‌وه‌ی وێنه مێژووییەکانی کورد و کوردستان دامه‌زراوه.\n-تکایه دۆستان به ناردنی وێنه و بابه‌تی مێژوویی گشت ناوچه‌کانی کوردستان یارمه‌تیمان بده‌ن. بۆ ئه‌وه‌ی بتوانین ئارشیوێکی جێ متمانه پێک بێنین زانیارێکانتان سه‌باره‌ت به شوێن ، کات ، هۆ ، وێنه‌گر ، سه‌رچاوه ، که‌سایه‌تێکان، یان هه‌ر تێبینێکی‌تر له ژێر وێنه‌که‌دا بنووسن.\n-وێنه‌یه‌کی یه‌کجار زۆری ئاڵبۆمی ماڵان و خزم و که‌سان له مه‌ترسی ناو چوون و فه‌رامۆشی دان که به سکه‌ن کردنێکی هاسان و ناردن بۆ ئێمه یان پێگه و تۆره کۆمه‌لایه‌تێکان ،که‌سانی دی به‌شداری بینینیان ده‌بن و بۆ داهاتوو تۆمار ده‌کرێن.\n- بڵاوکردنه‌وه‌ی وینه‌ی که‌سێک یان رووداوێک له‌م په‌یجه، به مانای دان پیانان نیه و ته‌نیا به مه‌به‌ستی مێژوویی ده‌خرێته به‌ر چاوی بینه‌ران.\n- تکایه دۆستان له دیتنه‌وه‌ی هه‌ڵه‌کان و شێ کردنه‌وه‌ی وێنه‌کان و هه‌ر وه‌ها ناساندنی که‌سایه‌تێکان و بابه‌ته‌کان یارمه‌تیمان بده‌ن، به‌ڵام له سیاسی کردنی بابه‌ته‌که خۆ بپارێزن.\n-تکایه کامێنته‌کان به هێمنی بنوسرێن و له توند و تیژی خۆ بپارێزن.\n- مێژوو ئه‌گه‌ر بخویندرێته‌وه و بیری لێ بکردرێ، ده‌توانێ وه‌ک چرایه‌ک بێت بۆ داهاتو و که‌ڵکی لی وه‌ربگرترێ، به‌ڵام نابێت ببێته هۆی ته‌عه‌سسوب و له خۆبایی بون و به که‌م زانینی نه‌ته‌وه و گه‌لانی تر و دژایه‌تی له‌گه‌ڵیان.\n- مێژو ده‌بێ هه‌ر چۆن بوبێت، وا بنوسرێ و باس بکردرێت، نه‌ک به ویست و خۆازی ئێمه و ئه‌م جۆره که بۆ مه باشتره و نه‌کو ئه‌وه‌ی به دڵمان نه‌بێت، بشاردرێته‌وه.\n- مێژو ده‌بێ بێ لایه‌ن و به ئینسافه‌وه باس و لێکۆڵینه‌وه بکردرێت و نه‌ك ته‌نیا به جۆرێک که به قازانجی نه‌ته‌وه‌یه‌ک یا گروهێک یان تاکه که‌سێک بێت.\n- بێ گومان له مێژووی وڵاتاندا، شه‌ر و و کێشه و کوشتن و ئاواره‌بون زۆر بون، به‌ڵام دیتنی ئه‌م بابه‌تانه، نابێت ببێته هۆی ڕق و کینه و تۆڵه‌ساندن بۆ داهاتو.\n-مێژوی دور و درێژ به ته‌نیا نابێته هۆی سه‌رکه‌وتن. بۆ نمونه زۆرن له دنیا، وڵاتانی دواتر دامه‌زراو وه‌ک ئه‌مریکا و کانادا و ئۆسترالیا و ئیسکاندیناوی، که له ماوه‌یه‌کی که‌متر دا زۆر سه‌رکه‌وتوتر بون له وڵاتانی کۆنی وه‌ک زۆربه‌ی وڵاتانی ڕۆژهه‌ڵاتی ناوه‌ڕاست و ئاسیا. په‌س باشتره له مێژو ده‌رس وه‌ربگرترێت و نه‌ک ببێته هۆی خۆ پێ سه‌رتر دتن له گه‌لانی تر.\n/ نه‌ته‌وه‌یه‌ک که نه‌تۆانێت هه‌ڵه میژویێکانی خۆی ببینێت و ده‌رسیان لێوه‌رگرێت، له داهاتو دا ئه‌م هه‌ڵه‌یانه‌ی لێ دوپاته ده‌بنه‌وه.\nبه سوپاسه‌وه و به هیوای هاوکاری زۆرتری بینه‌ران.\nPhotos by وێنە مێژووییەکانی کورد و کوردستان - عکسهای تاریخی کرد و کردستان\nSee more Facebook posts by وێنە مێژووییەکانی کورد و کوردستان - عکسهای تاریخی کرد و کردستان\nوێنە مێژووییەکانی کورد و کوردستان - عکسهای تاریخی کرد و کردستان Save


دوو هاونیشتمانی بە دانانی بارمتە بە شێوەی کاتی ئازاد کران – چاونیوز\nچاونیوز: دوو هاونیشتمانی خەڵکی پاوە و شنۆ بەدانانی بارمتە بە شێوەی کاتی هەتا کاتی دادگایی کردنیان ئازاد بوون.\nبەپێی هەواڵی چاونیوز(ناوەندی مافی مرۆڤ بۆ ڕۆژهەڵاتی کوردستان) ڕۆژی سێشەممە ١ی پووشپەڕی ١٤٠٠، “سیروانی ئیناخی” هاونیشتمانیی دەسبەسەرکراوی خەڵکی ئاوایی “سەریاس” سەربە ناوچەی باینگانی پاوە، بەدانانی بارمتە بە شێوەی کاتی ئازاد کرا.\nئەو هاونیشتمانییە، ڕۆژی پێنج شەممە ٢٧ی جۆزەردان بەبێ هەبوونی بەڵگەی قەزایی لەلایەن هێزەکانی ئیتلاعاتی سپای پاسداران دەسبەسەر کرابوو.\nهەروەها، “مۆحسێن عەزیزی” هاونیشتمانیی خەڵکی شاری شنۆ دوای دەسبەسەر کرانی و لێپرسینەوەی لە ئیدارەی ئیتلاعاتی ئەو شارە، بەدانانی بارمتە بە شێوەی کاتی ئازاد کرا.\nتۆمەتی وەپاڵ دراوی ئەو هاونیشتمانییە، “هاوکاری دەگەڵ حیزبێکی کوردی دژبەری کۆماری ئیسلامی” ڕاگەیەندراوە.\nمۆحسێن، عەزیزی، سیروان، ئیناخی، کاتی، ئازاد\t2021-06-24\nتاگەکانی بابەتمۆحسێن، عەزیزی، سیروان، ئیناخی، کاتی، ئازاد


باسى تورکیا دەکات\nیوسف محه‌مه‌د سه‌رۆكی فراكسیۆنی گۆڕان له ئه‌نجومه‌نی نوێنه‌رانى عێراق، ڕایگەیاند: "ئه‌وه‌ی له ئه‌نجومه‌نی نوێنه‌ران رویدا سه‌رباری تاڵبوونی بەڵام چاوه‌ڕوان كراوبووه"، ئه‌و په‌رله‌مانتاره ده‌پرسێت كێ خاوه‌نی نەوتی هه‌رێمه و ئەتوانێ بڕیاری لەسەر بدات؟ ئایا هەرێم خۆی خاوەنی نەوتی خۆیەتی یان دەوڵەتی تورکیا؟.\nیوسف محەمه‌د لەمیانەى بڵاوکردنەوەى بابەتێک لە هەژمارى خۆى لە فەیسبوک کە ناس کورد بینیوویەتى رایگەیاند (13ى تشرینى دووەمى 2020)، بۆچی هەر بەرەوپێشچونێک لە دانوستانی نێوان هەرێم و بەغدا دێتە کایەوە راستەوخۆ دەسەڵاتدارانی هەرێم، بەتایبەتی نێچیروان بەرزانی و مەسرور بەرزانی، خۆیان دەگەیەننە ئەنکەرە و ئەستەمبوڵ!؟ بۆ دەیان جاری تریش هەر ئەبێ بپرسین ناوەڕۆکی رێککەوتنی پەنجا ساڵە چیی تێدایە!؟.\nسه‌رۆكی فراكسیۆنی گۆڕان له په‌رله‌مانی عیراق راشیگه‌یاندووه، ئیتر بەسیەتی لەباتی شیوەنی ناڕاستی نەتەوەیی فەرمون دەسەڵاتێکی نیشتیمانیی سەرو بەرژەوەندیی حیزبی و شەخسی دروست بکەن. چیتر چارەنوسی قوت و موچەی خەڵک مەکەنە بارمتەی درێژەدان بە سیاسەتە هەڵەکانتان و بەرژەوەندییە شەخسی و حیزبییەکانتان. عێراق بە گۆڕانکاریی گەورەدا تێپەڕێت کەچی ئێوە هەر لەسەر هەمان عەقڵییەتی جارانی خۆتانن!.\nدەقى نوسینەکەى یوسف محەمەد:\nئەوەی لە بەرەبەیانی پێنجشەممە 12/ 11/ 2020 لە ئەنجومەنی نوێنەرانی عێراق رویدا، سەرباری تاڵبونی، بەڵام چاوەڕوانکراو بو. هەڵبەت پەنا بردن بۆ بنەمای زۆرینە و کەمینە بۆ بابەتێکی وا گرنگ کە پەیوەندیی بە قوت و موچەی خەڵکەوە هەیە، دژ بە بنەماکانی سیستمی فیدراڵی و پێکەوەژیانی پێکهاتەکانی عێراقە و پێویستە هەڵوەستەی جدیی لەسەر بکرێت. هەر ئەو شەوەش روبەڕو بە سەرۆکی کوتلە شیعەکانمان وت کە پەنا بردن بۆ پێودانگی زۆرنە و کەمینە لە بابەتی وا گرنگ لەناو ئەنجومەنی نوێنەران، قەبوڵکراو نییە. لەم روەوە مەسەلەی دروست نەکردنی ئەنجومەنی فیدراڵ یەکێکە لە کەموکورتییەکانی دەستور و سیستمی حوکمڕانیی ئێستای عێراق.


ڤه‌نزوێلا: رێژه‌ى هه‌ڵاوسان بۆ 10 ملیۆن له 100 به‌رزده‌بێته‌وه\nهەواڵ / ئابوری :: 27/01/2019 :: 393 جار بینراوە\nتاگ :: ئابوری جیهان دراو و بانک\nبه‌رپرسێكى سندوقى نێوده‌وڵه‌تى پێشبینى ده‌كات: تا كۆتایی ساڵى 2019 رێژه‌ى هه‌ڵاوسان له ڤه‌نزوێلا بۆ 10 ملیۆن له 100 به‌رزببێته‌وه.\nئه‌لیخاندرۆ ڤێرنەر، به‌رپرسى كاروبارى خۆرئاواى نیوه‌گۆى زه‌وى له سندوقى نه‌ختینه‌ى نێوده‌وڵه‌تى رایگه‌یاند: له ڤه‌نزوێلا تا كۆتایی ساڵى 2018 رێژه‌ى هه‌ڵاوسان بۆ دوو ملیۆن له سه‌د به‌رزبوه‌وه و پێشبینیشیكرد تا كۆتایی ئه‌مساڵ (2019) بگاته 10 ملیۆن له سه‌د (10.000.000%).\nهاوكات به‌پێى راپۆرتێكیش كه لیژنه‌ى دارایی په‌رله‌مانى ڤه‌نزوێلا ده‌رباره‌ى دۆخى ئابورى وڵاته‌كه‌یان ئاماده‌ى كردوه ئه‌وه‌ى خستوه‌ته‌ڕوو: كه رێژه‌ى هه‌ڵاوسان له ڤه‌نزوێلا تا كۆتایی ساڵى 2018 به‌ڕێژه‌ى 1.7 ملیۆن له 100 به‌رزبوه‌ته‌وه.\nبه‌رپرسه‌كه‌ى سندوقى نه‌ختینه‌ى نێوده‌وڵه‌ى ئاماژه‌ى بۆ ئه‌وه‌شكردوه: ڤه‌نزوێلا رووبه‌ڕووى قه‌یرانێكى گه‌وره‌ى ئابوورى بوه‌ته‌وه، به‌هاى دراوى ئه‌و وڵاته (بۆلیڤار) دابه‌زینێكى گه‌وره‌ى به‌خۆیه‌وه بینیوه و نزیكه‌ى 70%ی دانیشتونه‌كه‌ى له هه‌ژاریدا ده‌ژین، له‌كاتێكدا خاوه‌نى گه‌وره یه‌ده‌گى نه‌وتى جیهانییە كه به 297 ملیار به‌رمیل نه‌وت مه‌زه‌نده ده‌كرێت.


توندوتیژی – Yalla\nمحمد عمرموسه‌یی (دەلال) خانمێکی کوردی رۆژئاوای کوردستانە و دانیشتووی هەولێرە. ئەو ئافرەتەیە كە قوربانی دەستی توندوتيژیی خێزانییە، لەسەر دەستی هاوسەرەكەی، كە ئەمەش لە تابلۆكانییەوە دەردەكەوێت. ئه‌م تابلۆیانه له‌پێشانگایەكی كاری ده‌ستی ئافرە تان نمایش كرابوون، كه له‌لایە ن ڕێكخراوی (مه سه له) وە رێكخرابوو. (دیانا كاكو) به‌رێوبه‌ری پرۆگرامی ئافره‌تان له‌م رێكخراوه بۆ یه لڵا باسی چیرۆكی …\nمتابعة قراءة “قوربانییەکی توندوتییژی خێزانی، بەتابلۆکانی چیرۆکی سەرکەوتنی دەگێرێتەوە”\nتمّ النشر بواسطةيلا ديسمبر 13, 2017 ديسمبر 26, 2017 نُشر فيژنالوسوم: ئافرەت،تابلۆ،توندوتیژی،خێزان،ژناترك تعليقًا على قوربانییەکی توندوتییژی خێزانی، بەتابلۆکانی چیرۆکی سەرکەوتنی دەگێرێتەوە\nگوڵ هەنار سەعدی ماوەی چەند رۆژێکە هیچ کەس نەما وێنەی ئەم کوڕە بەستەزمانە دانەنێت و دایکی کوڕەش نەفرەت باران نەکات، شتێکی باشە کە ئێمە دژی هەڵە بوەستینەوە و بەرامبەر هەر کارێکی نامرۆڤانە دەنگمان هەڵبڕین، بەڵام ئەگەر ئەم کردارە بەشێوەیەکی هۆشمەندانە نەکرێت جگە لە هاش و هوش شتێکی تر نابێت. نازانم بۆچی زۆربەمان تەنها یەک لایەنی …\nمتابعة قراءة “یوسف یان دایکی؟”\nتمّ النشر بواسطةيلا ديسمبر 7, 2017 ديسمبر 12, 2017 نُشر فيبیروڕاالوسوم: توندوتیژی،منداڵاترك تعليقًا على یوسف یان دایکی؟\nکنێر عه‌بدوڵڵا توندوتیژی دژ به مرۆڤ به‌گشتی و ژنان به‌تایبه‌تی دژ به بنه‌ماکانی مافی مرۆڤه له‌هه‌ر وولاتێکدا، به‌ڵام له‌گه‌ڵ ئه‌وه‌شدا به‌کارهێنانی به هه‌موو جۆره‌کانی جه‌سته‌یی، ده‌روونی و سێکسییه‌وه، سنوری جوگرافی، ره‌گه‌زی، کۆمه‌ڵایه‌تی و ئایدۆلۆژی به‌زاندووه و هۆکاری جیاوازی هه‌یه. ئاماره‌کانی کوشتن و خۆکوشتنی ژنان له هه‌رێمی کوردستاندا، به‌پێی به‌ڕێوه‌به‌رایه‌تی به‌دواداچوونی توندوتیژی دژ به ئافره‌تان ده‌ریان …\nمتابعة قراءة “کوشتن و خۆکوشتن لە ئامارێکدا!”\nتمّ النشر بواسطةيلا نوفمبر 11, 2017 نوفمبر 11, 2017 نُشر فيژیانالوسوم: ئافرەت،توندوتیژی،خۆکوشتن،ژن،کوشتن،کۆمه‌ڵگااترك تعليقًا على کوشتن و خۆکوشتن لە ئامارێکدا!\nتووشی شۆک بووم !\nکنێر عه‌بدوڵڵا په‌یوه‌ندی نێوان مرۆڤه‌کان به‌پێی پله‌یه‌ک و دووی خزمایه‌تی یان هاوڕێیه‌تی ، هتد جۆراوجۆرن که هه‌ریه‌ک له‌و په‌یوه‌ندییانه گرنگێەتی و کاریگه‌ری هه‌یه له ژیانی مرۆڤه‌کانداو په‌یوه‌سته به کۆمه‌ڵێک بنه‌ما و به‌ها مرۆییه‌کان و به‌رده‌وامییدانیش پێی دوولایه‌نه‌یه‌و گرێدراوی رێزە ،و هه‌وڵ و ماندوبوونی ده‌وێت ئه‌گه‌رچی هه‌ندێک هۆکار وا ده‌کات ئه‌و جۆره په‌یوه‌ندییانه به‌پێی قۆناغ و …\nمتابعة قراءة “تووشی شۆک بووم !”\nتمّ النشر بواسطةيلا سبتمبر 27, 2017 سبتمبر 27, 2017 نُشر فيژنالوسوم: توندوتیژی،دەستدرێژی سێکسی،شۆک،کچاترك تعليقًا على تووشی شۆک بووم !\nکنێر عه‌بدوڵڵا یه‌کێک له‌و توندوتیژییانه‌ی رووبه‌ڕووی ژنانی کارکردوو ده‌بێته‌وه گێچه‌ڵپێکردنی سێکسییه له لایه‌ن پیاوانه‌وه، به‌رامبه‌ر به‌وه‌ش ژنان ناچاری دووجۆر هه‌ڵوه‌سته ده‌بن؛ یه‌کێکیان بێده‌نگ بوونه و ئه‌وی دیکه‌یان قسه‌کردنه؛ که ده‌رئه‌نجامی هه‌ریه‌که‌یان به‌هۆی هۆکارگه‌لێکه‌وه، هه‌میشه ژنان ده‌بنه قوربانی. ” ئه‌ترسم قسه بکه‌م !” ده‌ربڕینی ژنێکی فه‌رمانبه‌ره بۆ لێپرسراوی فه‌رمانگه‌که‌ی که پیاوه و خاوه‌ن خێزانه ؛ چونکه …\nمتابعة قراءة “ئەترسم قسە بکەم ! “\nتمّ النشر بواسطةيلا أغسطس 30, 2017 أغسطس 30, 2017 نُشر فيژنالوسوم: توندوتیژی،دەسدرێژی،پیاو،ژن،کاراترك تعليقًا على ئەترسم قسە بکەم !\nتوندوتیژی لەکاتی شۆفێری کردن\nئا: مریوان غریب ئامارەکان پَیشانی دەدەن کە هەریەک لە ئێمە بەجۆرێک وبەلایەنی کەم چەندجارێک لەکاتی شۆفێری کردن تووڕەبووین وکۆنترۆلی خۆمان لەوکاتەدا لەدەست داوە وبوینەتە هۆی دروست بوونی کێشەی هاتووچۆ، بەلام ئایا هۆکاری ئەم تووڕەبوونە چی یە ؟ ئایا ئەم تووڕەبوونە ئاسایی یە ؟ ئایا تووڕەبوون لەو کاتانەدا نابێتە هۆی تێکچوونی باری دەرونی و ڕوودانی کارەساتی …\nمتابعة قراءة “توندوتیژی لەکاتی شۆفێری کردن”\nتمّ النشر بواسطةيلا أغسطس 26, 2017 أغسطس 26, 2017 نُشر فيژیانالوسوم: ئۆتۆمبێل،توندوتیژی،شۆفێر،شۆفێری کردناترك تعليقًا على توندوتیژی لەکاتی شۆفێری کردن


کوردیپێدیا - بیبلیۆگرافیایی ڕۆژنامەنووسیی کوردی لە ڕۆژهەڵاتی کوردستان\n📖 بیبلیۆگرافیایی ڕۆژنامەنووسیی کوردی لە ڕۆژهەڵاتی کوردستان | پۆل: کورتەباس | زمانی بابەت: 🏳 کوردیی ناوەڕاست\nبیبلیۆگرافیایی ڕۆژنامەنووسیی کوردی لە ڕۆژهەڵاتی کوردستان\nبیبلیۆگرافیای ڕۆژنامەنوسیی کوردی لە ڕۆژهەڵاتی کوردستان\nهەندێک لە گۆڤار و ڕۆژنامە و بڵاوکراوەکانی ڕۆژهەڵاتی کوردستان:\nئامادەکردنی: جوتیار حاجی تۆفیق\n() گۆڤاری کوردستان میشنێری: لە ساڵی 1910 دا میسیۆنێکی مەسیحی لۆتەری بە زمانی ئینگلیزیی دەریکردوە و بەشی هەرە زۆری وتارەکانی تایبەت بوون بە شاری مەهاباد و ناوچەی موکریان و ڕۆژهەڵاتی کوردستان و لە گەلێک ژمارەیدا وێنەی مەهاباد و خەڵکی مەهاباد بڵاوکراونەتەوە. هەتاکو ساڵی 1928 بەردەوام بووە. (دوکتۆر ئەمیری حەسەنپور بە هەوڵ و کۆششی خۆی گەلێک ژمارەی ئەم گۆڤارەی دەستخستوە و لێکۆڵینەوەیەکیشی دەربارە نوسیوە).\nAmir Hassanpour، Kurdistan Missionary، svensk-Kurdisk Journal، nr. 8، 1987، 16-17.\n() ڕۆژنامەی کوردستان: لە ساڵی 1913 دا عەبدولڕەزاق بەدرخان لە شاری خوی دەریکردوە. (لە هەندێک سەرچاوەدا ساڵی 1908 و لەهەندێکی دیکەدا 1912نوسراوە).\n() گۆڤاری کوردستان: چەند میسیۆنێرێکی ئەڵمانی لە مانگی ئاپریلی 1914دا لە ورمێ دەریانکردوە.\n(پرۆفیسۆر ڤ. ف. مینۆرسکی لە کتێبی کوردەکان دا نوسیویەتی: ژمارە یەکی ئەم گۆڤارەم هەیە و لە ئاپریلی 1914 دا دەرکراوە. بڕوانە: الپروفیسور، ڤ. ف. مینورسکی، الاکراد ملاحظات و انطباعات، ترجمە و علق علیە وقدم لە: الدکتور معروف خزندار، بغداد، 1968، ص 44).\n() ڕۆژنامەی کورد: لەلایەن مەلا محەمەدی تورجانی (مەهاباد، 08-07-1895 بەغداد، 14-09-1959) له شاری ورمێ، لە سەردەمی بزوتنەوەکەی سمایل خانی شوکاکدا دەرکراوە. بەپێی هەندێک زانیاریی گەیشتومەتە ئەو باوەڕەی کە یەکەم ژمارەی له ڕۆژی پێنج شەممە 01-06-1922 (5ی شەوالی 1340 بەرامبەر بە 10ی خرداد 1301) و دووەم ژمارەی لە ڕۆژی پێنج شەممە 08-06-1922 (12ی شەوالی 1340 بەرامبەر بە 17ی خرداد 1301) دا دەرکراوە. مەلا محەمەدی تورجانی (پاشتر بە قزڵجی ناسراوە)، مەلا ئەحمەدی تورجانی زادە (برا بچوکی مەلا محەمەدی قزڵجی) و محەمەد جەمالەدین هەکاریی و چەند کەسی دیکە بەشدارییان لە دەرکردنیدا کردوە. تەنها چوار ژمارەی لێدەرکراوە.\nتائێستا کڵێشەی (دوو) ژمارەی ئەم ڕۆژنامەیە بڵاوکراوەتەوە، بەڵام کۆپیی هەردووکیان ناشارەزایانه وەرگیراون و نازانرێت کام ژمارەن و کەی دەرکراون! یەکەمیان لە کتێبی (محمد تمدن، اوضاع ایران در جنگ اول جهان یا تاریخ رضائیە، تهران، 1350) و دووەمیان لە (گۆڤاری گرشەی کوردستان، ژمارە 9، 1360 (1980)، ل11).\n(ساڵی 1987 لە زانکۆی بەغداد دەمخوێند و دووەم ساڵی خوێندنم بوو، ئەودەم بە شێنەیی کەوتمە کۆکردنەوەی زانیاریی دەربارەی ئەم ڕۆژنامەیە و سەرەنجام لێکۆڵینەوەیەکم دەربارەی نوسی، بەو بۆنەیەوە بە پێویستم زانی کە کورتەیەک دەربارەی بیۆگرافیی مەلا محەمەدی قزڵجی بنوسم و لەگەڵ لێکۆڵینەوەکەدا بڵاویبکەمەوە. ئیدی بە ڕێنوێنیی کاکە حەمەی مەلا کەریم و مەلا شوکور مستەفا توانیم ماڵە کۆنەکەی مەلا محەمەدی قزڵجی لە گەڕەکی (اعظمیە)ی شاری بەغداد بدۆزمەوە کە حەسەن (کوڕی مەلا محەمەدی قزڵجی) تێدا دەژیا. پاش چەندین جار هاتوچۆ و دەستی دەستی، هیچ جۆرە هاوکارییەکی نەکردم و بچوکترین سودم لەو کوڕەی نەبینی. پاشتر لێکۆڵینەوەکەم بۆ ڕۆژنامەی هاوکاری نارد، بەڵام لەبەر ئەوەی کە ئاماژەم بۆ چەند سەرچاوەیەکی فارسیی کردبوو بەرپرسانی ڕۆژنامەکە بەبیانوی ئەوەکە عیراق و ئێران لە جەنگدا بوون و بابەتی فارسیی لە ڕۆژنامەی کوردیدا جێی گومان بوو، بڵاویان نەکردبووەوە! دواتر وتارێکم دەربارەی بیۆگرافیی (مەلا محەمەدی قزڵجی) نوسی و لە پەراوێزی وتارەکەدا کورتەیەکم دەربارەی ڕۆژنامەی (کورد) نوسی و بە پۆستدا ناردم بۆ گۆڤاری کاروان. ماوەی چەند مانگ تێپەڕی و من بەتەمای ئەویش نەمام، کەچی لە ژمارە (66) دا بڵاویان کردبووەوە. بڕوانە: جوتیار تۆفیق، مەلا محەمەد قزڵجی، گۆڤاری کاروان، ژمارە 66، تەموزی 1988، ل 8 10). \n() ڕۆژنامەی ئارارات: هفتەنامە اجتماعی و سیاسی، لە ساڵی 1308 (1929)؟ لە شاری سنە لە لایەن میرزا غلام علی هۆشمەند کرمانشاهی و بە هاوکاریی ناصر توانا دەرکراوە، 4؟ ژمارەی لێدەرکراوە. (دەربارەی بڕوانە: تاریخچە مطبوعات در کردستان، ادارە کل فرهنگ و ارشاد اسلامی کردستان، سنە، 1374)\n() گۆڤاری نیشتمان: ئۆرگانی کۆمەڵەی ژ. ک. بووە، بە زمانی کوردی دەرچووە. یەکەم ژمارەی لە سەرەتای مانگی جولای 1943 دەرکراوە. ئەم گۆڤارە بە نهێنی لە تەورێز لە چاپخانەی خەلیفەگەری ئەرامینە، بە سەرپەرشتیی عەبدولڕەحمانی زەبیحی و هاریکاریی محە‌مە‌دی شاپەسەندی و مەحمودی وەلیزادە و چەند ئەندامێکی دیکەی کۆمەڵەی ژ. ک. دەرکراوە. سەرجەم (نۆ) ژمارەی لێدەرکراوە. ژمارە 7 و 8 و 9ی لە یەک بەرگدا لە بەهاری 1944دا دەرکراوە. هەموو ژمارەکانی دەستخراون و گەلێک لێکۆڵینەوەی دەربارە نوسراوە.\n() گۆڤاری ئاوات: لە ئۆگوستی 1944دا لە‌لایە‌ن محە‌مە‌دی شاپەسەندییەوە، پاش وە‌ستانی گۆڤاری نیشتمان، تاقە یەک ژمارەی لێدەرکراوە. دەکرێت ئەم گۆڤارە بە یەکێک لە بڵاوکراوە‌کانی کۆمە‌ڵە‌ی ژ. ک. دابنرێت.\n() دەنگی ڕاستی: لە ئۆکتۆبەری ساڵی 1944 دا لە سلێمانی، لە لایەن لقی (کۆمەڵەی ژ. ک. لە باشوری کوردستان)ەوە تەنها (دوو) ژمارەی لێدەرکراوە. (ئیبراهیم ئەحمەد کە لێپرسراوی لقی کۆمەڵەی ژ. ک. لە باشوری کوردستان بووه، بەهاوکاریی چەند ڕوناکبیرێکی دیکە دەریکردوە) (هەرچەند ئەم بڵاوکراوەیە لە سلێمانی و لەلایەن ڕوناکبیرانی ئەو شارەوە دەرکراوه، بەڵام چونکە پەیوەندیی بە کۆمەڵەی ژ. ک. وە هەیە لێرەدا ئاماژەم بۆ کردوە).\n() ڕۆژنامە‌ی (نامەی کوهستان): یەکەم ژمارەی لە ڕۆژی دوو شەممە 7ی اسفند 1323 (26-02-1945) دا دەرکراوە. ئەم ڕۆژنامەیە لە لایەن (دوکتۆر ئیسماعیلی ئەردەڵانی)یەوە لە تاران، بە فارسی دەرکراوە. هەتاکو مانگی ئاپریلی 1947 بەردەوام بووە و نزیکەی 85 ژمارەی لێدەرچووە.\n() گۆڤاری هاواری کورد: لە ڕەزبەری 1324 (کۆتایی سێپتێمبەر سەرەتای ئۆکتۆبەری 1945)دا دەرکراوە.\n() گۆڤاری ماد: لە مانگی دیسێمبەری 1945دا لەلایەن ئاغا ئازاد پورەوە لە تاران بە فارسی دەرکراوە. (دەربارەی بڕوانە: ڕۆژنامەی ROJA NU (ڕۆژا نو)، ژمارە 66، 14-01-1946، ل 4).\n() گۆڤاری کوردستان: یەکەم ژمارەی لە ڕۆژی پێنج شەممە 06-12-1945دا لە مەهاباد دەرکراوە. سەرنوسەرەکەی سە‌ید محە‌مە‌دی حە‌میدی بووه. هەندێک کەس پێیان وایە کە 16 ژمارەی لێدەرکراوە. (محەمەد تۆفیق وردی نوسیویەتی: (18) ژمارەی بلاوکراوەتەوە و لە کانوونی یەکەمی 1946 دوای تیکچوونی کۆماری کوردستان پەکی کەوتوە. بڕوانە: محەمەد تۆفیق وردی، ڕۆژنامەگەری لە کوردستانا، گۆڤاری ڕووناکی النور، ژمارە 290، هەینی 03-10-1969، ل 43).\n() ڕۆژنامە‌ی کوردستان: یەکەم ژمارەی لە ڕۆژی پێنج شەممە 10-01-1946 دا لە مەهاباد دەرکراوە. سە‌ید محە‌مە‌دی حە‌میدی سەرنوسەری بووە. ئەوانەی کە لە نزیکەوە ئاگایان لێیە گوتویانە (114) ژمارەی لێدەرچووە. گومانی نییە کە دوا ژمارەی له ناوەڕاستی مانگی دیسێمبەری 1946دا دەرکراوە. (محەمەد تۆفیق وردی نوسیویەتی: (113) ژمارەی لی بلاوکراوەتەوە. بڕوانە: محەمەد تۆفیق وردی، ڕۆژنامەگەری لە کوردستانا، گۆڤاری ڕووناکی النور، ژمارە 290، هەینی 03-10-1969، ل 43).\n() گۆڤاری هە‌ڵاڵە: یەکەم ژمارەی لە ڕەشەمەی 1324 (کۆتایی فێبروەری سەرەتای مارتی 1946) دا لە بۆکان، لە لایەن حەسەنی قزڵجییەوە دەرکراوە. ژمارە 3ی لە بانەمەڕی 1325 (کۆتایی ئاپریل سەرەتای مای 1946)دا دەرچووە.\n() گۆڤاری هاواری نیشتمان: یەکەم ژمارەی ڕۆژی پێنج شەممە 21-03-1946 لەلایەن سدیق ئە‌نجیری ئازە‌رەوە دەرکراوە. لەسەر بەرگی گۆڤارەکە نوسراوە: (بلاوکەرەوەی بیری ییکەتی جەوانانی دیموکرات).\nعەلادین سجادی لە کتێبی (مێژووی ئەدەبی کوردی) دا ئاماژەی بۆ ئەوە کردوە کە (هاواری نیشتمان) یەک ژمارەی به شێوەی گۆڤار دەرچووە و پاشان وەکو ڕۆژنامە چەند ژمارەی دیکەی لێدەرکراوه. (بڕوانە: عەلادین سجادی، مێژووی ئەدەبی کوردی، چاپی دووەم، بەغداد، 1971، ل 616).\nمحەمەد تۆفیق وردی سەبارەت بە (هاواری نیشتمان) نوسیویەتی: روژنامەیەکی هەفتەیی و بلاوکەرەوەی بیری لاوانی کوردستان بوو. لە لایەن (شەهید صدیق ئەنجیری) لە (سابلاخ مەهاباد) بلاوئەکرایەوە، دوای چەند ژمارەیەک ئەنجا بە وینەی گوڤار چاپ ئەکرا. (محمد توفیق وردی) سەرەک نووسەری بوو، هەر لە سالی (1946) دا پەکی کەوتوە. (بڕوانە: محەمەد تۆفیق وردی، ڕۆژنامەگەری لە کوردستانا، گۆڤاری ڕووناکی النور، ژمارە 290، هەینی 03-10-1969، ل 43).\n(سەرلەبەیانیی ڕۆژی 18-10-2004 لە ستۆکهۆڵمەوە تەلەفۆنم بۆ لەندەن کرد و لەگەڵ عەبدولقادر دەباغی (مامه قالەی دەباغی) سەبارەت بە هەندێک باسی پەیوەند بە کۆمەڵەی ژ. ک. و گۆڤاری هاواری نیشتمان و سدیق ئەنجیری ئازەر وتوێژمان کرد، مامە قالە سەبارەت بە گۆڤاری هاواری نیشتمان گوتی: سدیقی ئەنجیری ئازەر ئەم گۆڤارەی بە پارەی خۆی و بە تیراژی 200 دانە چاپکرد. لەبەر ئەوەی لەو دەمەدا سدیق ئەنجیری ئازەر وەک دۆست و لایەنگری حیزبی تودەی ئێران ناسرابو، لەو گۆڤارەشیدا هەندێک بابەتی لەو جۆرەی بڵاوکردبوەوە، ئیدی خەڵک پێشوازیی لە گۆڤارەکە نەکرد و هەرچەند کەمیشی لێچاپکردبوو، بەڵام زۆربەی لای خۆی مایەوە و بۆی نەفرۆشرا. سدیقی ئەنجیری ئازەر بەر لەوەی گۆڤارەکە چاپبکات بە قازی محەمەدی گوتبو نیازم هەیە گۆڤارێکی لەو جۆرە و بەو ناوەرۆکە دەربکەم. قازیش گوتبوی: باشە، هیچ مانیعێک نییە، بەڵام دەبێت تۆ بڕوات بە دیموکراتیی هەبێت و ئەگەر ڕەخنە لە ناوەرۆکی گۆڤارەکەت گیرا نیگەران نەبیت و ڕەخنەی خەڵک قبوڵ بکەیت...).\n() گۆڤاری گڕوگاڵی منداڵانی کورد: یەکەم ژمارەی له ڕۆژی یەک شەممە 21-04-1946 دا دەرکراوە. ژمارە 3ی لە پوشپەڕی 1325 (کۆتایی جون سەرەتای جولای)دا دەرچووە.\n() بڵاوکراوەی (ئاگر Agir): مەهاباد، 1946؟ (وای بۆ دەچم ئەم بڵاوکراوەیە ناوی (ئاگری) بوو بێت و له ماوەی حوکمڕانیی کۆماردا دەرکرابێت. شایانی باسە ساڵی 1998 لە وتارێکی کورتدا سەرنجی ڕوناکبیران و لێکۆڵەرانی کوردم بۆ ناوی ئەو بڵاوکراوەیە ڕاکێشاوە. بڕوانە: جوتیار تۆفیق، چە‌ند گۆڤار و ڕۆژنامە‌یە‌کی بێسە‌رو شوێن، ڕۆژنامە‌ی کوردستانی نوێ، ژمارە 1599، پێنجشە‌ممە 23-04-1998، ل10).\n() گۆڤاری زانست: لە ژمارە 61ی ڕۆژنامەی کوردستاندا کە لە ڕۆژی شەممە 1ی پوشپەڕی 1325 (22-06-1946)دا دەرکراوه، لە لاپەڕە (2)دا ئاگادارییەک لە لایەن دڵشادی ڕەسوڵییەوە بڵاوکراوەتەوە و تیایدا ڕایگەیاندوە کە نیازی ئەوەی هەیە گۆڤارێکی مانگانە بەناوی زانست Zansistەوە دەربکات، جا بەو بۆنەیەوە داوای هاوکاریی لە نوسەران کردوه کە بە بابەتی ئەدەبی، زانستی، کۆمەڵایەتی و پەروەردەیی بۆ گۆڤارەکە بنێرن. دەقی ئەو ئاگادارییە بەم جۆرەیە:\nگوواری زانست گوواریکی زانستی، کومەلایەتی، تربیتی ئەدەبیە لە مانگی پووشپەری سالی 1325 وە مانگی ژمارەییک وەدەردەکەوی. لە نوسەرانی بەرزی کوردستان تکا دەکەین مقالاتی ادبی زانستی کومەلایەتی تربیتی بە نشانی (وزارەت فەرهەنگ دەفتەری گوواری زانست) بومان بنیرن تا لە گوواری زانست دا دەرج بکری.\nمدیری مسئول و خاوەنی امتیاز\nئەگەر بێت و پاش ئەم ئاگادارییه، ئەم گۆڤارە دەرکرابێت، ئەوا پێویستە ناوەکەی لە ڕیزی ناوی گۆڤار و ڕۆژنامەکانی کۆماری کوردستاندا بنوسرێت.\n() بڵاوکراوەی دەنگی کورد: 1946؟ (دوکتۆر عوبەیدوڵڵای ئەیوبیان لە چەند جێیەکدا ناوی ئەم بڵاوکراوەیەی بردوه. لەو بڕوایەدام کە زانیاریی زیاتری دەربارەی هەیە).\n() ڕۆژنامەی کوردستان: یەکەم ژمارەی لە 06-12-1947دا لە باکۆ دەرکراوە. دوکتۆر عەلی گەلاوێژ و دوکتۆر عەزیز شەمزینی و دوکتۆر ڕەحیمی قازی دەریانکردوە. هەر ژمارەیەکی ئەم ڕۆژنامەیە بریتی بووە لە (یەک لاپەڕە) لە چوار لاپەڕەی ڕۆژنامەی (ئازەربایجان) ی ئۆرگانی فیرقەی دیموکراتی ئازەربایجان. نوسەرەکانی بریتی بوون لە: دوکتۆر عەلی گەلاوێژ و دوکتۆر عەزیز شەمزینی و دوکتۆر ڕەحیمی قازی کەریمی ئەیوبی، مستەفا شەڵماشی و چەند کەسی دیکە. ژمارە 229 ی لە 11-02-1950 و ژمارە 877 ی لە 12-09-1956 دا دەرچوون. هەتاکو هاوینی ساڵی 1960 بەردەوام بووە و (1337) ژمارەی لێدەرکراوە. (بڕوانە: دوکتۆر کەمال مەزهەر ئەحمەد، تێگەیشتنی ڕاستی و شوێنی لە ڕۆژنامەنوسی کوردیدا، بەغداد، 1978، ل223) (هەروەها بڕوانە: کەریمی حسامی، پێداچوونەوە، بەرگی دووەم، سوید ستۆکهۆڵم، 1997، ل 101 103).\n() بڵاوکراوەی ڕاوێژ: 1948؟، سنه.\n() گۆڤاری نیشتمان (ژمارە 10): لە مانگی جولای ساڵی 1948دا لەلایەن عەبدولڕەحمانی زەبیحی و محەمەدی شاپەسەندییەوە، لە گوندی سیتەک (نزیک شاری سلێمانی) بە هاوکاریی شێخ لەتیفی حەفید دەرکراوە. لە ژێر ناوی گۆڤارەکەدا نوسیویانە: (ئۆرگانی نەهزەتی مقاوەمەتی کۆمەڵەی ژ. ک.). وەکو من لێکمداوەتەوە ئەم ژمارەیەی نیشتمان هیچ پەیوەندییەکی بابەتییانەی بە گۆڤاری نیشتمان (ئۆرگانی کۆمەڵەی ژ. ک.) ەوە نییە. بەم ژمارەیەی نیشتمان نە کۆمەڵەی ژ. ک. زیندوبوەتەوە و نە توانراویشە در‌ێژە بە دەرکردنەوەی گۆڤاری نیشتمان بدرێتەوە. جێی سەرنجە کە لەم گۆڤارەدا هێرش کراوەته سەر پارتی دیموکراتی کورد عیراق. هەمزە عەبدوڵڵا سکرتێری (پارتی دیموکراتی کورد عیراق) لە گۆڤاری (مرۆڤ)، ژمارە 2، ساڵی یەکەم، دیسێمبەری 1948 دا وتارێکی توندی لە دژی ئەم (ژمارەیەی گۆڤاری نیشتمان) نوسیوە و تیایدا گوتویەتی: گۆڤاری نیشتمان لە دەورەی دووهەمیدا بووەتە زمانحاڵی دەستەیەک ئاژاوەچی.\nمحەمەدی شاپەسەندی لە چەند وتاردا زانیاریی کورت و گرنگی دەربارەی ئەم ژمارەیەی نیشتمان و ئەو هەلومەرجەی کە تیای دەرکراوە خستوەتە ڕو. بۆ نمونە بڕوانە: محەمەدی شاپەسەندی، لە پەراوێزی ژیان و بەسەرهاتی زەبیحی نهێنییەکانی چاپی ژمارە (10) ی نیشتمان، گۆڤاری ڕۆژنامەنووسان، ژمارە 1، بەهاری 2002، ل 121 125. هەروەها بڕوانە: محەمەدی شاپەسەندی، لە پەراوێزی ژیان و بەسەرهاتی عەبدولڕەحمانی زەبیحی (مامۆستا عولەما)، گۆڤاری هاوار، ژمارە 12، بانەمەڕی 2002، ل 36 39.\nمحەمەد تۆفیق وردی ساڵی 1969 لە گۆڤاری (ڕووناکی) دا دەربارەی ئەم ژمارەیەی نیشتمان نوسیویەتی: ژمارە (10)ی دوای تیکچونی کوماری مەهاباد لەلایەن نهضتی مقاومەتی کومەلەی ژ. ک سالی (1948) دەرچووە. (بڕوانە: محەمەد تۆفیق وردی، ڕۆژنامەگەری لە کوردستانا، گۆڤاری ڕووناکی النور، ژمارە 290، هەینی 03-10-1969، ل 43).\nجێی سەرنجە غەفوری میرزا کەریم لە چەند بەشی بیرەوەرییەکانیدا ئاماژەی بۆ ئەم ژمارەیەی نیشتمان کردوە و هەندێک وردە زانیاریی دەربارەی تۆمارکردوە. هەروەها نوسیویەتی گوایا وتارێکی دەر‌بارەی لەسێداردانی (فەهد) تێدا بووە! ئەمە زۆر دورە لە ڕاستییەوە، چونکە ئەم گۆڤارە لە مانگی جولای 1948دا دەرکراوە، فەهدیش له 14ی فێبروەریی 1949دا لەسێدارە دراوە!! (بڕوانە: غەفوری میرزا کەریم، سەرەتاڵی لە کڵافەی مێژووی پڕ هەڵبەز و دابەزی ژیانم، سلێمانی، 1998، ل 95).\n() بڵاوکراوەی ڕێگا: لە مانگی خەزەڵوەری 1327 (کۆتایی ئۆکتۆبەر سەرەتای نۆڤێمبەری 1948) لە گوندی سیتەک (نزیک شاری سلێمانی) لەلایەن حەسەنی قزڵجی و غە‌نی بلوریان و بە هاوکاریی شێخ لەتیفی حەفید دەرکراوە. تاقە یەک ژمارەی لێدەرکراوە. لە ژێر ناوی ئەم بڵاوکراوەیەدا نوسراوە: (اورگانی کومەلەی ژیانی کورد)، بەڵام هیچ پەیوەندییەکی بابەتیانەی لەگەڵ کۆمەڵەی ژ. ک. دا نییە! جێی سەرنجە کە هەندێک کەس ویستویانە بەپێی ناوی ئەم بڵاوکراوەیە ناوی کۆمەڵەی ژ. ک. ساغبکەنەوە! لێکدانەوە و ساغکردنەوەی ناوی کۆمەڵەی ژ. ک. بەپێی ئەم بڵاوکراوەیە، لە بێئاگایی بەولاوە هیچی دیکە نییە!! کەسێک کە کەمترین شارەزایی دەربارەی کۆمەڵەی ژ. ک. هەبێت، ئەوەی لەلا ڕۆشنە کە بە دامەزراندنی حیزبی دیموکراتی کوردستان لە 16-08-1945 دا کۆمەڵەی ژ. ک. کۆتایی هات. جیا لەوە غەنی بلوریان زۆر بە ڕۆشنی ئەوەی باسکردوە کە کاتی دەرکردنی (ڕێگا) بۆ ئەوەی کە حکومەتی ئێران نەکەوێتەوە گرتنی کەسانی تێکۆشەری نێو حیزبی دیموکراتی کوردستان، هاتون ناوێکی وەهمیی وەک (کومەلەی ژیانی کورد) یان لەسەر داناوه. ئەگینا ئەوان مەبەستیان زیندوکردنەوەی حیزبی دیموکراتی کوردستان بووه.\nدەربارەی ئەم بڵاوکراوەیە وتارێکم نوسیوە و بیروڕای خۆمم دەربارە دەربڕیوە، بڕوانە: جوتیار تۆفیق، چەند سەرنجێک دەربارەی بڵاوکراوەی ڕێگا، ڕۆژنامەی کوردستانی نوێ، ژمارە 1582، پێنج شەممە 26-03-1998، ل 10 11.\nکۆپیی یەکەم لاپەڕەی بڵاوکراوەی (ڕێگا) لەگەڵ هەندێک زانیارییدا لەم دوو کتێبەدا بڵاوکراوەتەوه:\n1 کەریمی حسامی، پێداچوونەوە، بەرگی دووەم، سوید ستۆکهۆڵم، 1997، ل 338.\n2 غەنی بلوریان، ئاڵەکۆک، سوید ستۆکهۆڵم، 1997، ل 375.\n(جێی سەرنجە کەریمی حسامی له کتێبی (گەشتێک بە نێو بیرەوەرییەکاندا) لە ل 115 116 دا نوسیویەتی: ژمارەی یەکەمی گۆڤاری ڕێگا کە لە لایەن کاک حەسەنی قزڵجی و کاک غەنی بلوریانەوە دەرچوە و تاقە ژمارەی لە لای منە و کاک حامیدی گەوهەری بە ئەمانەت لێی وەرگرتبووم و بەبێ پرس و ئیجازەی من لە ئاڵکۆک دا کڵێشەی کردوە و بڵاوی کردۆتەوە هەروەها لە ل 185 یشدا نوسیویەتی: کاک حامیدی گەوهەری (لە ئامادەکردنی کتێبی ئاڵەکۆک دا جوتیار) داب و نەریتی چاپەمەنیشی لەبەر چاو نەگرتوە. گۆڤاری ڕێگا ی بە ئەمانەت لە من وەرگرتوە، بێ ئەوەی پرس بە من بکا لە ئاڵکۆک دا چاپی کردوە. کاک حامید ئەگەر تۆزقاڵێک لەگەڵ داب و شێوازی چاپەمەنی شارەزا بایە و ئوسوڵی هاوکاریی نێوان نووسەر و ناسیارانی رەچاو کردبایە، دەبوایە پرس بە من بکا و ئەودەم چاپی کردبایە. بڕوانە: کەریمی حسامی، گەشتێک بە نێو بیرەوەرییەکاندا، سوید ستۆکهۆڵم، 1997، ل 116 و 185). \n() صدی کردستان: محەمەد کەریم معتمد وەزیری لە سنە؟ دەریکردوه.\n() ڕۆژنامەی زاگروس: لە سەر ڕۆژنامەکە نوسراوە (صاحب امتیاز و مدیر مسئول: ناصر آزد پور). ژمارە 8ی ساڵی یەکەمی لە ڕۆژی دوو شەممە 08-10-1951 (15 مهر 1330) دا دەرکراوە. ئەم ڕۆژنامەیە بە فارسی بووە و لە تاران دەرکراوە.\n() ڕۆژنامەی خۆرنشین: لە سەر ڕۆژنامەکە نوسراوە (مدیر و صاحب امتیاز: عبدالحمید معرفت)، (مدیر داخلی: دکتر وکیل کردستانی). ه زمانی (فارسی و کوردی) لە تاران دەریانکردوه. یەکەم ژمارەی لە ڕۆژی شەممە 11-08-1951 دا دەرکراوە. عەبدولحەمید مەعریفەت و دوکتۆر وەکیلی کوردستانی و دوکتۆر محەمەدی موکری و گەلێک شاعیر و نوسەری دیکە بەرهەمیان تیادا بڵاوکردوەتەوە. ژمارە 18ی لە ڕۆژی چوار شەممه 12-11-1952 دا دەرکراوە. وادیارە ژمارەی دیکەشی لێدەرکرابێت.\n() گۆڤاری (بغستان): ساڵی 1952 لەلایەن ئیدارەی ڕادیۆی ئێرانەوە بە سەرپەرشتیی دوکتۆر محەمەدی موکری بە کوردی و فارسی دەرکراوە.\n() ڕۆژنامەی سنندج: ئەحمەد خانی کەمانگەر (ناسراو بە سالار ئەرشەد) لە شاری سنە دەریکردوە. (ئەحمەد خانی کەمانگەر ساڵی 1983 کۆچیدواییکردوە).\n() ڕۆژنامەی آریز: ڕۆژنامەی ئاریز لە لایەن ناسر ئازاد پور و میر موسا موشیری لە ساڵی 1953؟ لە شاری سنە بە فارسیی دەرکراوه.(دەربارەی بڕوانە: برهان ایازی، ائینە سنندج، 1371، چاپ و صحافی پیام، ص 798).\n() ڕۆژنامەی ندی غرب: عەبدولحوسێن مونیعی ساڵی 1953 لە شاری سنە، به زمانی فارسی دەریکردوە. پاش کودەتای وەستاوە. پاش چەند ساڵ سەرلەنوێ و وەک ڕۆژنامەیەکی هەفتانە دەست بە دەرکردنی کراوەتەوە. ئەم جارەیان هەتاکو ساڵی 1977 بەردەوام بووە. وێڕای وتار و بابەتی ئەدەبی و ڕۆشنبیری، لاپەڕەکانی زیاتر بە ئاگادری و (اعلان)ی دامودەزگاکانی حکومەت و هەواڵ پڕکراوەتەوە. (دەربارەی بڕوانە: برهان ایازی، ائینە سنندج، 1371، چاپ و صحافی پیام، ص 798).\n() ڕۆژنامەی کردان (کوردان کوردەکان): ساڵی 1953؟ تەیموری ئەفشاری لە تاران بە فارسی دەریکردوە.\n() ڕۆژنامەی کوردستان: ئۆرگانی حیزبی دیموکراتی کوردستان، دەورەی دووەم، یەکەمین ژمارەی لە ڕۆژی یەک شەممە 5ی بانەمەڕی 1333 (25-04-1954) لە تەورێز لە چاپخانەیەکی نهێنیی فیرقەی دیموکراتی ئازەربایجان دەرکراوە. غەنی بلوریان، سدیقی ئەنجیری ئازەر، عەبدولڕەحمانی قاسملو، عەزیزی یوسفی و قادری یوسفی دەریان کردوە. ژمارە 4؟ی لە 06-06-1954 (16-03-1333)دا دەرکراوە. تەنها پێنج ژمارەی لێدەرکراوە، ژمارە پێنجی بەر لەوەی بڵاوبکرێتەوە، لە لایەن دەوڵەتی ئێرانەوە لە چاپخانەکەی فیرقەی دیموکراتی ئازەربایجاندا دەستیبەسەردا گیراوە.\n() ڕۆژنامەی کوردستان: خاوەنی ئیمتیاز و مدیری لێپرسراو: عەبدولحەمید بەدیعولزەمانی (ناسراو بە مهی فرهی) و سەرنوسەری: دوکتۆر محەمەد سدیقی مفتی زادە بووە، لە تاران بە کوردی و فارسیی دەریانکردوە. یەکەم ژمارەی لە 29-04-1959 دا دەرکراوە. هەتاکو مانگی 05-07-1962 بەردەوام بووە. عەبدولحەمید بەدیعولزەمانی، دوکتۆر محەمەد سدیقی مفتی زاده، عەبدولڕەحمان مفتی زادە، شوکروڵڵای بابان، عابد سیراجەدینی، خەسرەو شێخ کانلویی میلانی، ئیحسان نوری پاشا و هێمن و چەند شاعیر و نوسەری دیکە بەرهەمیان تیادا بڵاوکردوەتەوە. ژمارە 197ی ئەم ڕۆژنامەیە کە لە ڕۆژی چوارشەممە 27-02-1963 (8ی اسفند 1341) دا دەرکراوە، تایبەت بووە بۆ یادی یەکەم ساڵەی کۆچیدوایی (گۆران). لەو ژمارەیەدا گەلێک وتار و بابەتی جۆراوجۆر بڵاوکراونەتەوە کە بەشی زۆریان تایبەت بوون بۆ یادی گۆران.\nدوکتۆر محەمەد سدیقی مفتی زادە کوڕی مەلا عەبدوڵڵای مفتییە، ساڵی 1912 لە گوندی دشە لە ناوچەی جوانڕۆ لەدایبووە. لێکۆڵەر و ڕۆژنامەنوس، شارەزای زمان و مێژو و ئەدەبی کوردی بووە. سەردەمێک لە زانکۆی تاران مامۆستای زمان و ئەدەبی کوردیی بووە. ڕۆژی دوو شەممە 27-11-1984 لە تاران کۆچیدوایی کردوە و ڕۆژی دواتر لە گۆڕستانی وەیسولقەرەنی شاری کرماشان نێژراوە.\n(ساڵی 1985 لە بەغداد، لە کتێبخانەی کۆڕی زانیاریی زۆربەی ژمارەکانی ئەم ڕۆژنامەیەم دیوە و سەرنج و تێبینیم لەسەر وتار و بابەتەکان و ناوی نوسەرەکانی نوسیوە).\n() ڕۆژنامەی کوردستان: حیزبی دیموکراتی کوردستان، ڕەشەمەی 1339، نهێنی، ڕۆنیۆ، یەک ژ. (ڕ کوردستان، ژ 40، بەفرانباری 1354، ل 3).\n() بڵاوکراوەی دیسان بارزانی: عەبدوڵڵای ئیسحاقی (ئەحمەد تۆفیق) وەک بڵاوکراوەی حیزبی دیموکراتی کوردستان دەریکردوە. یەکەم ژمارەی لە فێبروەریی 1962 و ژمارە 6ی لە 29-03-1962 دا دەرچووە. بە پێی هەندێک زانیاریی هەشت ژمارەی لێدەرکراوە.\n() ڕۆژنامەی کوردستان: لە پراگ لە لایەن دوکتۆر عەبدولڕەحمان قاسملو، دەرکراوە. یەکەمین ژمارەی لە مانگی فێبروەریی 1965 و ژمارە 26ی لە سێپتێمبەری 1970 دا دەرکراوە.\n() بڵاوکراوەی ڕۆژ: کۆمیتەی ئینقیلابیی حیزبی دیموکراتی کوردستان لە سلێمانی دەریکردوە، سلێمانی موعینی سەرپەرشتییکردوە و خۆیشی زۆری بابەتەکانی نوسیوە. لە ژێر ناوی بڵاوکراوەکەدا نوسراوە: (ئۆرگانی لکی 3 ی حزبی دیموکراتی کوردستان). یەکەم ژمارەی لە ئۆکتۆبەری 1966 و دووەم ژمارەی لە نۆڤێمبەری 1966 و سێهەم ژمارەی لە جێنیوەری 1967 دا دەرکراوە. (کۆپیی یەکەم لاپەڕەی بڵاوکراوەی (ڕۆژ) لە کتێبی (پێداچوونەوە، نوسینی: کەریمی حسامی، بەرگی دووەم، ل 328) دا بڵاوکراوەتەوە.\n() بڵاوکراوەی تیشک: کۆمیتەی ئینقیلابیی حیزبی دیموکراتی کوردستان لە 1967 دا دەریانکردوە. سێ ژمارەی لێدەرکراوە. (عبدللە حسن زادە، نیو سەدە تێکۆشان، بەرگی یەکەم. ل 44 و 45).\n() ڕۆژنامەی ڕێگای یەکێتی: ئەم ڕۆژنامەیە لە شاری بەغداد لە لایەن عەبدولڕەحمانی زەبیحی و محەمەدی شاپەسەندی و چەند ڕوناکبیری دیکەی کورد و فارس و ئازەرەوە دەردەکرا. مانگی یەک ژمارەی لێدەرچووە. یەکەم ژمارەی لە ئاپریلی 1971 و ژمارە (31) کە وا دیارە دوا ژمارەی بووبێت لە نۆڤێمبەری 1973 دەرچووە. لە ژێر ناوی ڕۆژنامەکەدا دەنوسرا: (یەکیەتی تێکۆشان سەرکەوتن). (دەربارەی بڕوانە: د. کەمال مەزهەر ئەحمەد، تێگەیشتنی ڕاستی و شوێنی لە ڕۆژنامەنووسی کوردیدا، لە چاپکراوەکانی کۆڕی زانیاری کورد، بەغداد، 1978، ل 228).\n() گۆڤاری ئەستێرە: لە شاری سنە بە کوردی دەرکراوە. ژمارە 6ی لە 22-05-1979 دا دەرکراوە. (خۆم سێ ژمارەی ئەم گۆڤارەم هەبوو).\n() گۆڤاری تێکۆشەر: یەکەم ژمارەی لە جۆزەردانی 1351 دا دەرکراوە. لەم دەورەیەدا (20) ژمارەی لێدەرکراوە. دەورەی دووەم یەکەم ژمارەی لە خاکەلیوەی 1361 دا دەرکراوە. تا ئێستا بەردەوامە و گۆڤارێکی وەرزییە.\n() ڕۆژنامەی هیوا: ئەم ڕۆژنامەیە لە شاری سنە بە زمانی کوردی و فارسی دەرکراوە. دووەم ژمارەی ڕۆژی شەممە 19-05-1979 (29ی اردیبهشت 1358) دەرچووە. لە ژێر ناوی ڕۆژنامەکەدا نوسراوە: هیوا دەنگی گەلی کوردە.\n() گۆڤاری گڕوگاڵ: کرماشان، موحسین شاسواری دەریکردوە. 1979؟، محسن شاسواری، دوو ژمارەی لێدەرچووە، یەکەم ژمارەی بە کوردی و دووەم ژمارەی بە کوردی و فارسی بووە. (سەرچاوە؛ دەستنوسێکی ئەحمەدی شەریفی).\n() بڵاوکراوەی ڕاستی: 1978 1979 لە تاران لەلایەن دەستەیەک لە ڕوناکبیرانی کوردەوە دەرچووە. حەسەنی قزڵجی سەرپەرشتییکردوە. (سەرچاوە؛ دەستنوسێکی ئەحمەدی شەریفی).\n() گۆڤاری پێشەوا: کۆمیتەی شارستانی مەهابادی حیزبی دیموکراتی کوردستانی ئێران، ژمارە 3ی لە خەزەڵوەری 1358 (ئۆکتۆبەر نۆڤێمبەر 1979) و ژ 24ی لە بانەمەڕ جۆزەردانی 1362 (بەهاری 1983) دا دەرکراوە. 26 ژمارەی لێدەرچووە.\n() گۆڤاری شۆڕش: لە ژێر ناوی گۆڤارەکەدا دەنوسرا: (ارگان سازمان انقلابی زحمتکشان کردستان ایران کومەلە). یەکەم ژمارەی لە مانگی نۆڤێمبەری 1979 (آبان ماه 1358) و دووەم ژمارەی لە فێبروەری 1980 دا دەرچووە. سێ ژمارەی لێدەرکراوە. ئەم گۆڤارە بە فارسی دەرچووە. (لەم ساڵانەی دواییدا پاش ئەوەی کە حیزبی کۆمۆنیستی ئێران و کۆمەڵەی شۆڕشگێڕی زەحمەتکێشانی کوردستانی ئێران بوونە چەند باڵێکەوە، لە مانگی (ئۆکتۆبەری 2000)ەوە کۆمەڵەی شۆڕشگێڕی زەحمەتکێشانی کوردستانی ئێران دەستی بە دەرکردنەوەی ئەم گۆڤارە کردوەتەوە. لەسەر گۆڤارەکە دەنوسرێت (دەورەی دووەم) و زنجیرەی ژمارەکانی لە ژمارە یەکەوە دەستیپێکردوەتەوە. هەتاکو مانگی جولای ساڵی 2005 ژمارەکانی گەیشتووەتە (48) ژمارە).\n() گۆڤاری پێشڕەو: ئۆرگانی تیۆری و سیاسیی (کۆمەڵەی شۆڕشگێڕی زەحمەتکێشانی کوردستانی ئێران)، بە فارسی و کوردی دەردەکرا. یەکەم ژمارەی لە ڕۆژی دوو شەممە 22-06-1981 (1ی تیر 1360) و دووەم ژمارەی لە ڕۆژی شەممە 01-08-1981 (10ی مرداد 1360) دا دەرچووە. (پاش ئەوەی کە حیزبی کۆمۆنیستی ئێران و کۆمەڵەی شۆڕشگێڕی زەحمەتکێشانی کوردستانی ئێران بوونە چەند باڵێکەوە، ئێستا باڵێکیان بەناوی حیزبی کۆمۆنیستی ئێران (کۆمەڵە) بەردەوامە لە دەرکردنی گۆڤاری پێشڕەو چ بە فارسی و چ بە کوردی. هەتاکو مانگی سێپتێمبەری 2005 (پێشڕەو)ی کوردی ژمارەکانی گەیشتووەته 211، هەروەها لەم دەورەیەدا دوو ژمارەشی بە فارسی لێدەرچووە).\n() گۆڤاری پێشەنگ:\n() گۆڤاری جیهان: یەکێتی کۆمۆنیستەکانی ئێران (سەربەداران) بە فارسی دەریدەکرد. لە هەندێک ژمارەیدا وتار و شیعری کوردیش بڵاودەکرانەوە.\n() گۆڤاری دەنگی ژنانی کوردستان: تەشکیلاتی ژنانی حیزبی دیموکراتی کوردستانی ئێران لقی مەهاباد دوو ژمارەی لێدەرکردوە، ژمارە 2ی لە ڕێبەندانی 1358 (جێنیوەری فێبروەری 1980) دا دەرچووە.\n() گۆڤاری هاواری نیشتمان: حیزبی دیموکراتی کوردستانی ئێران دەریکردوە، ژمارە 3ی لە ڕەشەمەی 1358 (فێبروەری مارس 1980) دا دەرچووە.\n() گۆڤاری دەنگی کورد: کۆمیتەی تارانی حیزبی دیموکراتی کوردستانی ئێران، بە نهێنی لە تاران چاپدەکرا. ژمارە1 بەهاری 1979 و ژمارە 4 ئۆگوستی 1979 دەرچووە.\n() گۆڤاری شەهید: کۆمیتەی شارستانی بانەی حیزبی دیموکراتی کوردستانی ئێران، ساڵانی 1979 1981 دەرچووە.\n() گۆڤاری زانیاریی پێشمەرگە: کۆمیتەی شارستانی سنەی حیزبی دیموکراتی کوردستانی ئێران، 1358. 4 ژمارەی لێدەرکراوە.\n() گۆڤاری گەلاوێژ: مەهاباد، یەکێتی لاوانی دیموکراتی کوردستانی ئێران دەریکردوە.\n() گۆڤاری دەنگی لاوان: مەهاباد، یەکێتی لاوانی دیموکراتی کوردستانی ئێران، ساڵی 1980 دەرکراوە.\n() گۆڤاری نەکەرۆز: کۆمیتەی شارستانی سەقز‌ی حیزبی دیموکراتی کوردستانی ئێران، نزیکی 10 ژمارەی لێدەرکراوە. 1981 1982.\n() گۆڤاری کێلە شین: کۆمیتەی شارستانی شنۆی حیزبی دیموکراتی کوردستانی ئێران، ژ1 زستانی 1360، 10 ژمارەی لێدەرکراوە. یەکەم ژمارەی بە ناوی (ڕەندۆڵ) دەرکرا و دواتر ناوەکەی بووە کێلە شین.\n() گۆڤاری یەکێتی: کۆمیتەی شارستانی نەغەدە‌ی حیزبی دیموکراتی کوردستانی ئێران، سەرەتای 1981، 10 ژمارەی لێدەرکراوە.\n() گۆڤاری ڕوانگەی لاوان: بانە، لاوانی حیزبی دیموکراتی کوردستانی ئێران، 1981.\n() گۆڤاری هەواڵنامەی پڵینگ: کۆمیتەی شارستانی پیرانشار‌ی حیزبی دیموکراتی کوردستانی ئێران، 6ژ، 1982 1983.\n() گۆڤاری ئارارات: حیزبی دیموکراتی کوردستانی ئێران، 4 ژمارەی لێدەرکراوە.\n() گۆڤاری تەرەغە: کۆمیتەی شارستانی بۆکانی حیزبی دیموکراتی کوردستانی ئێران\n() ڕێگای گەل: ئۆرگانی شاخەی کوردستانی سازمانی فیدائی، ساڵانی 1981 1983 سەرەتا له شاری سنه و پاشان لە شاخ دەرکراوە.\n() ڕۆژنامەی مەردم: ئۆرگانی ناوەندیی حیزبی تودەی ئێران بوو، بە کوردی لە تاران دەدەکرا. ئەو وتار و بابەتە سیاسییانەی کە لە ڕۆژنامەی (نامەی مەردم)ی ئۆرگانی حیزبی تودەی ئێران (بە فارسی) دەنوسران، دەکرانە کوردی و لەوێدا بلاودەکرانەوە. هەروەها وردە هەواڵ و هەندێک بابەتی ئەدەبییشی تیادا بڵاودەکرایەوە. یەکەم ژمارەی ڕۆژی سێ شەممە 23-10-1979 دەر کراوە. ژمارە 21ی لە ڕۆژی یەک شەممە 08-06-1980 دا دەرکراوە. لە سەر ژمارەکانی سەرەتای تەنها (مەردم) نوسراوە، بەڵام لە ژمارەکانی دواییدا ناوەکەی بووەتە (نامەی مەردم). سەرجەم (61) ژمارەی لێدەرچووە. حەسەنی قزڵجی و حەسەنی ماوەرانی و چەند شەعیر و نووسەرێکی دیکە تیایاندا نووسیوە. حەسەنی قزڵجی بەشی زۆری کارەکانی ئەنجام داوە.\n1. 👁 01-06-1922\n2. 👁 01-08-1981\n3. 👁 03-10-1969\n4. 👁 05-07-1962\n5. 👁 06-06-1954\n6. 👁 06-12-1945\n7. 👁 06-12-1947\n8. 👁 08-06-1922\n9. 👁 08-06-1980\n10. 👁 08-10-1951\n11. 👁 12-09-1956\n1. 👁 شوکور مستەفا\n2. 👁 شوکڕوڵڵای بابان\n➕ ئەم بابەتە لەلایەن: (سەریاس ئەحمەد)ەوە لە: Oct 20 2015 11:42AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 6 2017 11:23PM باشترکراوە\n👁 ئەم بابەتە 13,619 جار بینراوە


كۆچ لە پێناو ئازادی و كار\nگریمان كۆچت كرد و چانسی ئەوەت هەبوو كە دوای بڕینی چەندان وڵات گەیشتیتە جێی مەبەست. لەو كۆتاییەوە دەست پێ دەكەین، هیچ یەك لەو نیعمەتانەی خودا و حكوومەت پێی داوی، لەوێ دەستت ناكەوێت وەك ئەوەی بۆت وێنا كراوە. جارێ ئەگەر لە دەستی نادادپەوەری و نایەكسانی دەڕۆی، ئەوە نە لە هیچ شوێنێكی ئەم دنیایە ئەو یۆتۆپیایە دەدۆزیتەوە، نە تۆ مافی ئەوەت هەیە وەك ئەوان یەكسان بی. ئەگەر بۆ هەوای ئازاد دەڕۆی كە ئەمە بووەتە بنێشتەخۆشەی سەر زاری كۆچبەران، ئەوا قوربان تا زیاتر لە 10 ساڵ، ئینجا ئەگەر بوویتە خاوەن رەگەزنامە، ئەو هەلەت نابێت و دیسانەوە ناتوانی هەمان ئازادی ئێرەت لەوێ ئەدا بكەیت.\nجێی باسە بپرسین ئاخۆ بارودۆخی ئازادی لێرە، ئەوا قڕانی تێكەوتووە! ئەی باش ئێمەمانان زیاتر لە 16 ساڵە لەو وڵاتە توێژینەوە دەكەین و سیمینار و كۆڕ و كۆبوونەوە دەكەین و دەنووسین، ئەی بۆ وای نابینین! كە بەداخەوە هەندێك جار ئەوەندە ئازادییەكە بەربەڕەڵاییە كە مرۆڤ قێز لەو ئازادییە دەكاتەوە. بۆ تۆ لە كوێی دنیا مافی ئەوەت هەیە بەناوی ئازادی قسەكردن و رادەربڕین، هەرچی پیرۆزی هەیە ناشیرینی بكەیت و راست و چەپ تۆمەت و جنێو ببەخشیتەوە و فەرمانگەی تاپۆ و كشتوكاڵ و داودەزگای حكوومی و حزبی بسووتێنی؟\nئێمە ناڵێین كۆچ قەدەغە بكرێت، باوەڕی تەواومان بە بنەماكانی لیبڕاڵیی و و گڵۆبالیزەیشن و پێشكەوتنی جیهانی هەیە و مرۆڤ ئازادە لە كوێ و چۆن ژیانێك هەڵدەبژێرێت، بەڵام وەك توێژەرێك و چاودێرێك و ئەزموونمان لەم بوارەدا، تكا لە گەنجان و خێزانەكانیان دەكەم كە خێرا بڕیار مەدەن و هەرچی چاندووتانە، بە چاونوقاندن و هەڵخەڵەتاندنێك مەیدۆڕێنن. ئەگەر بۆ كار دەچی بڕوات بێ، رێیەكی سەخت دەبڕی و دوای سێ قۆناغی ژیانی ناو كەمپ كە چەند ساڵی پێدەچێت، ئینجا تێكەڵی كۆمەڵگەكەی خۆیانتان دەكەن و لەوێدا تۆ لە خەوێكی قووڵ بەخەبەر دێیت، كە ئەوێ نە بەكەڵكی ژیان و نە بەكەڵكی ئەداكردنی ئازادی دێت و نە ئەو بەهەشتەیە وێنا كرابوو.\nئەگەر چانسی ئەوەت هەبوو هەموو ئەو قۆناغانە ببڕی، ئینجا دەبێت لە شەشی بەیانییەوە وەك كۆیلە كار بكەیت لە شوێنێك تا پێنجی ئێوارە، ئینجا بەم شەكەتییە دێیتەوە و نانێكی سارد دەخۆیت و لە شوێنێكی تەسك و تاریكی غوربەت دوور لە خاك و دۆست و یادگاری دادەمێنی و گوێ لە گۆرانیی "هەموو شەوێ كۆتری دڵم باڵدەگرێت و بەرەو لای ئێوە دەفڕێ ..." دەگریت. ئیتر قەت رۆحت ئۆقرە ناگرێ. دواتر هەندێك لە كوردەكان هەر بەوەش ناوەستن و كە پێنجی ئێوارە گەیشتنەوە، لە شەش بۆ 12ی شەویش خەریكی دلیڤەری پیتزا و كاری تر دەبن، كەواتە تۆ هەموو رۆژ و شەوەكەت لەكار دەبەیتە سەر و بەم كارەش نە دەبیتە پیاوی كار و بازرگانی گەورە و نە دەحەسێیتەوە. بەو ئازادییەی ئێرە دەرفەت هەیە بگەیتە شوێنێك، بەڵام دوای دەیان ساڵ لەو ئازادییەی ئەوێ ناگەیتە هیچ.\nئازادی و كار دوو مافی بنەڕەتی مرۆڤن\nئازادی و كار دوو مافی بنەڕەتی مرۆڤن و تاك ئازادە چۆن هەڵیاندەبژێرێ و چۆن ئەدایان دەكات. هەردووكیان لە هەرێمی كوردستان بەرجەستەن. ئەو كارەی ئەوێ كە باسمان كرد، ئەگەر هەمان كار لێرە بكەیت، لە شەشی بەیانی تا 12ی شەو، بێمانایە كە بگوترێ هیچت دەست ناكەوێت یان كار نییە. بۆچی كار بۆ كوردانی رۆژهەڵات، رۆژئاوا، باكور و خەڵكی ناوەڕاست و باشووری عێراق و خەڵكی بیانی هەیە، بۆچی بۆ گەنجانی ئێمە بەرجەستە نییە؟ لێرەدا نابێ چاوپۆشی لە ئەدای خراپی حكوومەت و كۆمپانیاكان بكرێت كە ئەولەوییەت بە دەستی كاری خۆمان نادەن، بەڵام لە هەمان كاتیشدا گەنجی خۆمان هەموو كارێك ناكات لێرە، بەڵام پێی ئاساییە كە لە ئەوڕوپا هەموو كارێك بكات!.\nخاڵێكی تری گرنگ ئەوەیە كە تۆ وەك هاووڵاتی لێرە كارێكی شەرەفمەندانەتر دەكەیت. كارێك كە بۆ بنیاتی نیشتمان و نەتەوەكەت بێ و وەك ئەركێكیش بۆ نەوەكانی داهاتوومان بێت، چۆن بەراورد دەكرێت بە كارێك بۆ بەرهەمی بێگانە كە تاك وەك كاڵا بۆ قازانجی خۆی و نەتەوەكەی بەكار دێنێ. لەلایەكی تریشەوە، هەموومان بەئازادی دەتوانین قسە بكەین و فشار دروست بكەین و خۆمان بپاڵێوین و دەنگ بدەین و بژین، كەوایە بۆچی بەدوای كار و ئازادی وەهمی رابكەین و ژیانی خۆمان سەخڵەت بكەین. با ئارام بگرین و قەناعەتمان بە بەشەكانی خۆمان هەبێت و لێرە لە ژیانێكی ئارام و ئاسوودە بژین.\nگەنج و حكوومەت\nبۆچی خەڵك كۆچ دەكەن؟


📅 31-07-2017 رێکەوت و رووداو (کڕۆنۆلۆژیا)\n📅 کاتی تۆمارکردن Jul 31 2017 8:33AM\n- وتەبێژی هێزەکانی پاراستنی گەل هەپەگە رایگەیاند، [ زۆرتر... 👁] ✖ ✖ 1 13 ✔ 99% ✍ هـ.ب. 31-7-2017 8:33:38\n🏰 بۆکان شوێنەکان\n📅 کاتی تۆمارکردن Nov 7 2008 5:19PM\n👁 ئەم بابەتە 20,298 جار بینراوە\nبۆکان شارێکی بەناوبانگ و گەورەی ڕۆژهەڵاتی کوردستان [ زۆرتر... 👁] ✖ ✖ 4 12 ✔ 96% ✍ هـ.ب. 7-11-2008 17:19:09\n👫 خالید ئەحمەد نەژاد کەسایەتییەکان\n📅 کاتی تۆمارکردن Aug 2 2017 5:30PM\n👁 ئەم بابەتە 3,153 جار بینراوە\nبەر پرسی سەنتەری تووشبوان بە ماددەی هۆشبەری شاری ب [ زۆرتر... 👁] ✖ ✖ ✖ 0 1 ✔ 60% ✍ س.ئـ. 2-8-2017 17:30:23


2/25/2019 2:24:00 PM 1261 جار خوێندراوەتەوە\nلە ژیانی سیاسیدا ئەگەر لێم بپرسیت بێزراوترین هەڵویست یا خوی سیاسیی چیە ؟! بێ سێ و دو ئەڵێم هەڵوێستی ئەوانەیە کە لێیان تێناگەی ، جورئەتی گوتنیان نیە ، یەکلانین لە هەڵوێستا ، لە عەرەبیدا بەوانە دەگوترێت مایع نازانم بەرامبەرە کوردیەکەی بە دروستی چیە !\nلە هەمو حزبێکی سیاسیدا ، دو جۆر گروپ هەن ، هەن رێک و ڕاشکاو ئازایانە و بێ سڵکردنەوە لە قۆناغە هەستیار و مەترسیادارەکاندا داکۆکی لە حزب و بیروباوەرەکانی دەکەن تا ئەو رۆژەی قەناعەتیان پێی هەیە ، هەن مشەخۆرن بەسەر حزبەوە ، پۆست و مەکانەتیان هەیە بەڵام بەردەوام گۆچانەکە لە ناوەراستەوە دەگرن و بەردەوامیش پاساویان بۆ ئەو ترسنۆکی و مایع بونە هەیە .\nلە مەجلیسێکدا کە زیاتر لە بیست کەسی تێدا بو ، کاک نەوشیروان خراپ رۆیشت بەگژ کەسێکا کە لە بەرنامەیەکی تەلەفزێۆنیدا شەوێک پێشتر لاواز و مایع دەرکەوتبو ، دروست پێی گوت ( ئەگەر جورئەتی قسە کردنت نیە ، قسە مەکە بەڵام ئەگەر قسەت کرد شتەکان وەک خۆی بڵێ هێندە پێچ و پەنای تێ مەخە ).\nئەوانەی لە ۲٠٠۹ ەوە روبەروی ئەو شەرە سیاسیانە بوینەوە کە بەرۆکی گۆڕانی گرت بە درێژایی هەمو ئەو ساڵانە بەردەوام ئەوەمان لە بیر بوە کە گوزارشتین لە پرۆژەیەکی سیاسی ئازاد و ئازا ، زانیومانە کە شورەییە بەشێک بیت لە پرۆژەی سیاسیی نەوشیروان مستەفا و بترسێیت یا کاتێک پارتی و یەکێتی بە توندی دەکەوتنە دژایەتی گۆڕان و خودی نەوشیروان مستەفا بێدەنگ بین یا بە راشکاویەکی زۆرەوە نەیەینە وەڵام.\nساڵی ۲٠۱۳ کاتێک دژی بە شداری حکومەت کابینیەی هەشت ، وتاری (دیشلەمەخواردنەوە)کەم نوسیی ، هەمو هەوڵێکمدا کە گۆڕان بەشداری نەکات ، سارد نە دەبومەوە لە داژیەتی رێکەوتنەکە بەیانیەک کاک نەوشیروان گوتی ؛ تازە ئەوە بریاری گۆڕانە ،پێش بریاری جڤات رای خۆتت نوسیوە ، لە تەلەفزێۆن دژی بویت ، ئێستا دەبێت رێزی ئەو رێکەوتنە بگریت و وەک بریاری هەموان سەیری بکەیت ، حزبایەتی و ژیانی رێکخراوەیی وایە ، لەوێ نمونەیەکی بە کاک عومەری سەید علی هێنایەوە وتی زور بریارمان هەبوە موخالیف بوە و لەگەڵیدا نەبوە ، بەڵام کە بۆتە بریاری گۆڕان داکۆکی لێکردوە .\nقەدەری ئەم رێکەوتنەی ئێستای گۆڕانیش هەمان دۆخە ، زۆرێک پێمان باش نەبو گۆڕان بەشداری بکات ، بەش بەحاڵی خۆم پێش ئەوەی جڤات حەسمی بکات ، وتاری راشکاوم لە دژی نوسیوە ، لەگەڵ بەشێک لە ئەندامانی جڤات قسەم کردوە ، هەوڵمداوە لە جڤات نە روا بەڵام کە رۆشت و یەکلا بۆوە دەبێتە بریاری منیش ، سەیرەکە ئەوەیە هەن لە سەروەختی گفتوگۆکانی گۆڕاندا تاکە وشەیەکیان لە دژی رێکەوتنەکە نە نوسیوە ، بە ئاشکرا و لەبەردەم رایگشتی رای خۆیان نەنوسیوە ، لە کۆبونەوە و لە حەلەقە حزبیەکاندا لەگەڵیدا بونە ئێستا کە بۆتە بریاری جڤات و یەکلا بۆتەوە و جۆرێک لە کاردانەوەی دروستکردوە ، هەناسەی ساردی بۆ هەڵدەکێشن و دژن ، هەن هێشتا ناوێرن بڵێن لەگەڵن یا دژن.\nلە یەکێک لە کەناڵەکاندا دوای ئیتیفاقیەکەی گۆڕان و پارتی وتم ، ئەوانەی لە دەرەوەی گۆڕانەوە رەخنە لەو ئیتیفاقیە دەگرن هەمویان بێجیاوازی بەتایبەت رۆناکبیران و نوسەرابن جێگەی تەقدیرن ، بۆ گۆڕان رەخنە ئێجگار گرنگە و لەو پێناوەشدا بە دریژایی ساڵانی رابردو لەوانەی دەهێنن و (زۆرێک لەوانەی ناشهێنن بێدەنگ بوین) ، بەڵام بەڕاستی کەسانی ناو گۆڕان کە پێش رێکەوتنەکە حەرفێکیان لە دژی نەگوتوە ئێستا کەوتونەتە وێزەی گۆڕان بە رەوای نابینم و جگە لە موزایەدە هیچی تر نیە .\nهەرکات قەناعەتم بە گۆڕان نەمێنێ یا بەتەواوی لێی بیئومێد بم وەک پرۆژەیەکی سیاسیی، سێ و دوی لێناکەم جێیدەهێڵم بەڵام تا ئەوکاتەی لە ناو پرۆژە سیاسیەکەدابم هەمو بریارەکان ئەوانەی لەگەڵیانبوم یا دژ بە هی خۆمیان دەزانم و دەبێت داکۆکیان لێبکەم .\nگومانیشم لەوە نیە بۆ ئێمەومانان کە لەسەرەتای پڕۆژە میدیایی و سیاسیەکەی نەوشیروان مستەفاوە (نەک لە ناوەراست و ئەم داواییانەوە) شانازی ئەوەمان پێبرا لە هەمو قۆناغەکانی گۆڕاندا قسەی خۆمان هەبێت بەم نەفەسەبەردەم دەبین و نایگۆڕین ، دەربارەی نەفەس گۆڕین ؛ جارێک کاک نەوشیروان مستەفا برادەرێکی لە قیادەکانی گۆڕان راسپاردبو کە بە کەسێکی بۆڵەبۆلکەری ناو یەکێتی بڵێ تاکەی خەریکی پرتە و بۆڵەیە با خۆی یەکلا بکاتەوە و ئیعلانی بکا کە گۆڕانە ،کاتێک پێیان گوتبو رەتیکردبۆوە و گوتبوی رەخنە و سەرنجم زۆرە لەسەر گۆڕان ، پاش ماوەیەکی کەم کاتێک پێیان گوت ئەی ئەگەر کاندیدی گۆڕان بیت ، گوتبوی بە خۆشحاڵیەوە ئامادەم.\nنەک لە گۆڕاندا لە حزبەکانی تریشدا بە پارتی و یەکێتیشەوە رێز و ئیحترامی ئەوانە زیاتر دەگرم کە ڕاشکاو و ئازا بێ سڵکردنەوە داکۆکی لە بیروباوەری حزبەکانیان دەکەن نەک ئەوانەی کە جگە لە پرتەوبۆلەکەرێکی زل هیچی تر نین .


ئاب 2019 – KDPmedia\nهێزە چەکدارەکانی کۆماری ئیسلامیی ئێران لە مەهاباد لە جینایەتێکی دیکەدا دوو ئەندامی حیزبی دێموکراتی کوردستان لە نێوخۆی وڵاتیان دایە بەر دەستڕێژ. لەم پەلامارەدا ئەم دوو ئەندامەی حیزبی دێموکراتی کوردستان شەهید بوون. ڕۆژی هەینی، 8ی خەرمانان [درێژەی بابەت]\nكۆمەڵانی خەڵكی كوردستانئازادیخوازان، روناكبیرانبنەماڵەی سەربەرزی شەهیدانلە مێژووی بزووتنەوەی رزگاری خوازانه ی گه لی كورد كەم نین ئەو بلیمەت و سەركردانەی كە لەپێناو گەیشتن بە ئازادی و دادپەروەری و ئامانجەکانی گەلی کورد گیانیان بەخت كردووە.بزووتنەوەی كورد [درێژەی بابەت]\nپەیامی مامۆستا عەبدوڵڵای حەسەن زادە، بە بۆنەی کۆچی دوایی مامۆستا مەلا محەممەد ئیمامی\nكۆچی دوایی گه‌وره پیاوێكدیسان كوردستانی ئازیز و به‌تایبه‌تی كۆمه‌ڵگه‌ی زانایانی ئایینی و ڕێبوارانی ڕێگای به‌خته‌وه‌ریی گه‌لی كورد بۆ له‌ده‌ستدانی یه‌كێك له باوه‌ڕمه‌ندان و خواپه‌رستانی بێ¬ڕیا و تێكۆشه‌رێكی له مێژینه‌ی خه‌باتی مافخوازانه‌ی گه‌لی كورد، غه‌م دایگرتن. [درێژەی بابەت]\nدوو ئەندامی چالاکی حیزبی دێموکراتی کوردستان بەهۆی دەستڕێژی هێزە دژەگەلییەکانی کۆماری ئیسلامی شەهید بوون. شەوی سێشەممە لەسەر چوارشەممە، 6ی خەرمانان هێزێکی پۆشتەوپەرداخی سپای پاسدارانی کۆماری ئیسلامی پەلاماری گوندی “قەلەڕەش”ی ناوچەی سەردەشت دەدەن و تەقە لە [درێژەی بابەت]\nسەردانی بەرپرسی بەشی پەیوەندیەکانی دەرەوەی ح د ک لە وڵاتی سوید بۆپەرلەمانی\nڕۆژی دووشەممە ڕێکەوتی ٢٦ی ئاگووستی ٢٠١٩ی زایینی بەڕێز ئارێز ڕەمەزانی بەرپرسی بەشی پەیوەندیەکانی دەرەوە و خاتو موژدە عەزیزی بەرپرسی کومیتەی سویدی یەکێتی لاوانی دیومکراتی ڕۆژهەڵاتی کوردستان، سەردانی پەرلەمانی ئەم وڵاتەیان کرد و لەگەڵ بەرپرسی بەشی [درێژەی بابەت]\nبەڕێوەچوونی ڕێوڕەسمی ٢٥ی گەلاوێژ ٧٤مین ساڵوەگەڕی دامەزرانی حیزبی دێموکراتی کوردستان لە وڵاتی دانمارک\nڕۆژی شەممە ڕێکەوتی ٢٤ ئاگۆستی ٢٠١٩ زایینی، ڕێوڕەسمێکی بەشکۆ بەبۆنەی ٢٥ی گەلاوێژ ٧٤مین ساڵەی دامەزرانی حیزبی دێمۆکڕاتی کوردستان لە وڵاتی دانمارک بەڕێوەچوو. ژمارەیەکی بەرچاو لەئەندام، لایەنگران، دۆستانی حیزب و نوێنەرایەتی پارت و ڕێکخراوە کوردستانیەکان، نۆێنەرایەتی [درێژەی بابەت]\nبەرزڕاگرتنی یادی ٢٥ی گەلاوێژ لە ئه‌مریكا\nڕۆژی ٢٤ی ئاگۆستی ٢٠١٩ کومیتەی حیزبی دێموکراتی کوردستان لە وڵاتی ئەمریکا بۆ بەرز ڕاگرتنی ٧٤هەمین ساڵوەگەڕی دامەزرانی یەکەم حیزبی مۆدێرنی کوردی و جێژنی ٢٥ی گەلاوێژ، ڕێوڕەسمێکی بە شکۆی بە بەشداری بەرچاوی حیزب و لایەنە سیاسییە [درێژەی بابەت]\nکۆمیتە ناوچەی ھامبورگی حیزبی دێموکراتی کوردستان لە سەر بانگھێشتی فەرمی کۆمیتەی ھامبورگی پارتی دێموکراتی کوردستان بەشدارییان لە یادی ۷۳ ساڵەی دامەزراندنی پارتی دیموکراتی کوردستان لە شاری کیل لە وڵاتی ئاڵمان کرد. ڕۆژی یەک شەممە ڕێکەوتی [درێژەی بابەت]\nرۆژی پێنجشەممە ٢٢ی ئاگوستی ٢٠١٩ی زایینی، لەسەر بانگەوازی کۆمەڵێک لە هێز و لایەنە کوردستانی و ئێرانییەکان، خۆپێشاندانێکی فراوان دژ بە سەردانی وەزیری دەرەوەی ئێران محەممەدجواد زەریف بۆ وڵاتی نۆڕوێژ و وەزارەتی دەرەوەی ئەو وڵاتە بەڕێوە [درێژەی بابەت]


بوکچین باوەڕی بە خۆبەڕێوەبەریی هەبووە نەك دەسەڵاتی کرێکاران | Zaher Baher\nبوکچین باوەڕی بە خۆبەڕێوەبەریی هەبووە نەك دەسەڵاتی کرێکاران\nبوکچین باوەڕی بە خۆبەڕێوەبەریی هەبووە نەك دەسەڵاتی کرێکاران ، ئەو باوەڕی بە هیچ جۆرە دەسەڵاتێك نەبووە لەوانەش دەسەڵاتی کرێکاران . لە دیمانەکەیدا لەتەك Janet Biehl کە لە نۆڤەمبەری 1996 دا کردویەتی لە وەڵامی پرسیارێکیدا کە جانێت لێی کردوە ، هۆکارەکانی خۆی بۆ ڕەتکردنەوەی دەسەڵاتی کرێکاران ، زۆر بە جوانی ڕووندەکاتەوە.\nPrevious postشیینکردن یاخود ڕشانەوە!!\nNext postوەستا خالید


Home›هەواڵ›کوردستان›شاندی باڵای هەرێم لەدوای پەرلەمان سەردانی حزبە سیاسییەکان دەکات\nوێنە: بڕیار محەمەد\nجێگری سەرۆكی پەرلەمانی كوردستان ئەمڕۆ رایگەیاند، بڕیارە شاندی باڵای دانوستانكاری حكومەتی هەرێمی كوردستان بۆ بەغدا، لەدوای كۆبوونەوە لە پەرلەمان، سەردانی حیزبە سیاسییەكانی هەرێمی كوردستانیش بكات.\nهێمن هەورامی، جێگری سەرۆكی پەرلەمانی كوردستان لە كۆنگرەیەكی رۆژنامەنووسیدا رایگەیاند: “شاندی دانوستانكاری حكومەتی هەرێمی كوردستان پێویستی بە پشتیوانی پەرلەمان و لایەنە سیاسییەكان هەیە. ئەوەندەی من ئاگاداربم، لەدوای دانیشتن لەگەڵ پەرلەمانی كوردستان، شاندی دانوستانكار سەردانی حیزبەكانیش دەكات و لەگەڵ شاندی حیزبە سیاسییەكان كۆدەبنەوە، ئەوكاتە گفتوگۆ دەكرێت كەی و بەسەرپەرشتی سەرۆكی هەرێم یان یەكێك لە جێگرانی شاندێكی سیاسی هەرێم بچێتە بەغدا”.\nوتیشی: “هێشتا كاتی ئەوە دیارینەكراوە شاندێكی سیاسی لە هەرێمی كوردستانەوە بچێتە بەغدا، بەڵام هەركاتێك پێویست بێت، ئەم شاندە دەڕوات، لە كۆبوونەوەی هەرسێ سەرۆكایەتییەكەش ئەم بابەتە گفتوگۆی لەسەركراوە”.\nئاماژەی بەوەشكرد : كۆبوونەوەكەی ئەمڕۆمان “تەكنیكی و وردە, كۆمەڵێك پرسیار لای لیژنەكان و تەواوی فراكسیۆنەكان هەیە، بۆیە ئێمە ئەو سێ لیژنەیەمان (لیژنەی دارایی، لیژنەی سامانە سرووشتییەكان و لیژنەی یاسایی) هەڵبژاردووە، هەروەها ئەمە لایەنێكی سیاسیشی تێدایە، بۆیە بەپێویستمان زانیوە تەواوی سەرۆك فراكسیۆنەكان و تەنانەت ئەو پەرلەمانتارانەی پەرلەمانتاری سەربەخۆن، داوامان لێكردوون لەنێو خۆیاندا رێكبكەون و نوێنەرێك دیاری بكەن بۆ ئەوەی تەواوی ئەو فراكسیۆنانەی لەنێو پەرلەمانن، ئاگاداری وردەكارییەكان بن”.\nراشیگەیاند: “دەمانەوێت وردەكارییەكانی ئەو دوو هەفتەیە بزانین، بۆ ئەوەی بەرچاوڕوونییەك لەلایەن پەرلەمانی كوردستانەوە هەبێت بۆ هەردوو ئەگەرەكە: ئەگەر رێكیشبكەوین و تەنانەت یاساكەش جێبەجێ بكرێت یان یاسای بودجەی 2021 لە پەرلەمانیش تێپەڕێت، ئایا حكومەتی عێراق توانای هەیە ئەو رێككەوتنە جێبەجێ بكات؟ ئەی ئەگەر توانای هەبێت و بڕیارێكی سیاسی هەبێت، نەیەوێت جێبەجێی بكات؟”.\nگرنگترین مانشێتی ئەمڕۆ دووشەممە 28/12/2020ی رۆژنامە وەرزشییەکانی ئیسپانیا\nئینفۆگرافیک:بەراورێک لە نێوان بۆفۆن و مانوێل نۆیەر


لە نێوەندی ناڕەزایەتییەکاندا شەڕی ناگۆرنۆ کاراباخ بەردەوامە\nسکرتێری گشتی هاوپەیمانێتی ناتۆ دەڵێت وەها چاوەڕوان دەکات تورکیا کە هاوپەیمانێکی سەرەکی ئازەربایجانە کاریگەرییە بەرچاوەکانی خۆی بەکاربهێنێت بۆ هێورکردنەوەی قەیرانی هەرێمی جوداییخوازی ناگۆرنۆ کاراباخ.\nسکرتێری گشتی ناتۆ، هاوکاتی سەردانەکەی ئەمڕۆ دووشەممەی بۆ ئانکەرە دەڵێت "زۆر بە قوڵی نیگەرانی هەروادێ و بەرزبوونەوەی ئاستی شەڕەکانین."\nپێکدادانەکان لە نێوان هێزە سەربازییەکانی ئەرمینیا و ئازەربایجان لەمڕۆ دووشەممەدا درێژەیان هەبووە، لەسەر هەرێمی ناگارنۆ کاراباخی مشتومڕ لەسەر. بەردەوامی شەڕەکان هاوکاتە لەگەڵ هەروادێ و زیاتر بوونی مەترسی و نیگەرانییەکان لەسەر خەڵکی سیڤیل، پاش ئەوەی هەردوو وڵات تۆپبارانی شارە سەرەکییەکانی یەکتریان کردووە.\nهێزە سەربازییەکانی جوداییخوازان لە کاراباخ ئاماژەیان بە شەڕێکی قورس و تۆپبارانێکی خەست کردووە بە درێژایی بەرەکانی شەڕ لە ناوچەی ستیپانکرت.\nوەزارەتی بەرگری ئازەربایجان دەڵێت، هێزە سەربازییەکانی ئەرمینیا تۆپبارانی 3 شارۆچکەی تری وڵاتەکەی کردووە، دوای تۆپباران کردنەکەی ڕۆژی یەکشەممەی شاری گەنجا، دووهەم گەورەترین شاری ئازەربایجان.\nتا ئامادەکردنی ئەم هەواڵە، هیچ لایەکی ئەم قەیرانە ئاماژەی بە کشانەوە نەکردووە و داوا نێونەتەوەییەکانیشیان بۆ ئاگربەست و بۆ دەستپێکردنەوەی دانوستاندنەکانی دەمێکە لە بنبەستیان داوە، فەرامۆش کردووە.\nشاری ستیپانکرت کە دەکەوێتە ناوجەرگەی ناوچەیەکی شاخاویەوە و ژمارەی دانیشتوانەکەی نزیکەی 50 هەزار کەسە، لە ڕۆژی هەینییەوە لەژێر تۆپبارانێکی قورسدایە.\nوەزارەتی دەرەوەی جوداییخوازان دەڵێن لە کاتژمێر 6:30ی سەرلەبەیانی ئەمڕۆ دووشەممەوە شاری ستیپانکرت لە ژێر تۆپباراندایە. جوداییخوازان فلیمی ڤیدیۆییان بڵاوکردۆتەوە.\nئەرمینیا و ئازەربایجان دەڵێن لەوەتای شەڕ دەستیپێکردووە، 244 کەس کوژراون و 60 کەسیان خەڵکی سیڤیلن، بەڵام وەها پێشبینی دەکرێت کە ژمارەی ڕاستەقینەی کوژراوەکان زۆر زیاتر بن لە کاتێکدا هەردوو وڵات دەڵێن زیانی گەورەی لەشکرییان داوە لە لایەکەی تر.\nڕێکخراوی نێونەتەوەیی خاجی سور، ناڕەزایی خۆیی دەربڕیوە بەرامبەر تۆپبارانکردنی ناوچە سیڤیلیەکان و هەندێک ڕێکخراوی تریش دەڵێن چەک و بۆمبی نایاسایی بەکارهێنراون لە شارەکان و شارۆچکەکان و ناوچەکانی تری دانیشتواندا.


ئەوەی پێی دەوترێت کچێکی بچووک - بابەت\nالرئيسية ⁄ ئاژەڵ و رووەک ⁄ ئاژه‌ڵه‌ی مالێ ⁄ ئەوەی پێی دەوترێت کچێکی بچووک\nآخر تحديث: سبتمبر 23, 2020 أكتوبر 14, 2020\n1 ئەوەی پێی دەوترێت کچێکی بچووک:\n1.2 جوانیەکی بچووک:\n1.3 شوێنی ڕێزو نەوازش لە نێو عەرەبدا:\nئەوەی پێی دەوترێت کچێکی بچووک:\nحوشتر یان حوشتر هی حوشترەکەی پلەدارەکانی پەنجە لێدراوە، بەناوبانگترین گیانەوەر کە لە بیاباندا دەژی، پێی دەوترێت کەشتی بیابان. دوو جۆری سەرەکی حوشتر هەیە : دوو جۆری سەرەکی حوشتر هەیە : وشترە عەرەبیەکە بە یەک هەمۆم ( درومێدری ) کە دەتوانێت کێشی تا 726 کگم ، و وشترەکەی بەتترین کە لە ناوچە ساردەکانی وەک ڕوسیا دا دەژی ، دەتوانێت کێشی تا 816 کگم بکێشیت و بە ئاژەڵێکی مەترسی دار دادەنرێ . نەوەی حوشترەکانی عەرەب کە بەناوبانگترینیان ( بەزمانی سۆمالی ، عەرەبی ، نەجدی ، ئەلبەشیری و عومانی ) تەمەنێکی هەیە ، کە تێکڕا تەمەنی 30 – 60 ساڵە .\nحوشترەکان خۆیان گونجاندووە بۆ ئەوەی لە بارودۆخێکی سەختدا بژین بە خاوەنی گووم کە جانتایەکی چەورە و ئاو و خۆراکی تێدا هەڵئەگرێ، هەروەک چەوری خەوی دەتوانێت بۆ ماوەی چوار مانگ بەبێ خواردن و بۆ ماوەی هەفتەیەک بێ ئاو بەزیندوویی بیهێڵێتەوە ، حوشتر دوو ڕیز برژانەی هەیە کە پارێزگاری لە چاوی لە خۆڵ دەکات ، چونکە گوێچکەکانی پڕن لە مووی ئەستوور بۆ ئەوەی خۆڵ نەچتە جەستەیەوە ، وشترەکان بە توانای داخستنی کردنەوەی لووتی بۆ ڕێگرتن لە هاتنە ناوەوەی خۆڵ و بۆ ڕێگرتن لە هاتنە ناوەوەی خۆڵ ، دیاری دەکرێت . بۆ ئەوەی یارمەتی بدات بۆ خواردنی ڕووەکی سپی قاچەکانی بە ڕووناکییەکی پان و تەخت کۆتایی دێت کە ناهێڵێت لە ناو لمەوە بچێتە ناو چەمی ئاوەوە ، ئەژنۆی وشتریش پینەی ئەستووری پێستی تێدایە بۆ ئەوەی برینەکان نەهێڵێت و لە گەرمای لمی پارێزگاری لێ بکات .\nئەو کەسانەی کە بەو ناوەدا هاتوون و لە حوشترەکانیان کردووە، ئەوانەی بۆ جیاکردنەوەیان ناویان ناوە، هەروەها ناوی ئەو حوشترانەی کە لە سەر بنەمای ڕەگەز و تەمەن و بارودۆخی وشترەکان هاتوون بەو شێوەیه:\nدیالۆگ : باسی وشتر لە تەمەنی یەک تا دە مانگەوە ، لەسەر وشترێکی بچووک باس دەکرێت ، بەڵام بە ناوێکی کۆلۆکەیی دادەنرێ چونکە لە فەرهەنگەکانی زماندا بوونی نییە.\nچارەک : دیالۆگەکە دەگوترێت کە لە بەهاردا لەدایک بووە ، دایکیشی پێی دەگوترێت چوارگۆشە .\nحەبا : دیالۆگەکە پێی دەگوترێت ئەو نێرەی لە هاویندا لەدایک بووە ، دایکیشی ناوی ( مەسیاف ) ە .\nئاڤێل : دیالۆگێکە تەمەنی 9 – 8 مانگە ، مێیینە بە فیل ناودەبرێن .\nبە جوانوی یی ناودەبرێت\nفراکسیۆن: دیالۆگێک کە گەیشتووەتە ساڵی\nترشیات: وشترێک لە تەمەنی پازدە بۆ دوازدە مانگ، بە ترشیات کۆکراوە.\nحوشترەکەی نێرە ئەگەر یەک دوو ساڵ بێت پێی دەوترێت سەروپێ و مێیینە کە بە مۆڤەر ناودەبرێن و تێکەڵەکەی میفەرید.\nکوڕی کار: وشترێکی بچووک بانگ دەکرێت ئەگەر دایکی دووگیان بێت.\nکوڕی لێبۆن: ئەو وشترێکە کە دایکی شیر بە برا بچووکەکەی دەدا.\nڕاستە : ئەگەر تەمەنی چوار ساڵ بێت دەستی کردووە بە هەڵگرتنی قورسایی .\nستێم : ئەگەر تەمەنی پێنج ساڵ بێت .\nچەمانەوە: ئەو وشترێکە کە لە جێی یەکەم جووتی بڕبڕەی ددانی بوو.\nچارەگە : وشتر کە جێگای جووتە دووەمی بڕەکانی ددانی گرت ، بە چوارگۆشە ناودەبرێت .\nسێدیس : پێی دەگوترێت وشتر کە لە جێی جووتە سێهەمەکەی کەرکەرەکانی ددانی دا .\nبازل : ئەوە وشترێکە لە دەمی دەرهات .\nعود : ئەوە وشترێکە کە لە مێژە زەرد و زەرد بووە .\nهەروەها ناوی هەندێک له حوشترەکانی له مێیەکان بۆ خۆیان دروست کردووە، له هەموو بەرو بوومی تایبەت یان له کچ و پیاو ماره و هیچ شتێک نی یە. ناوی کەلەکە بەناوبانگترین ناوی نێری حوشتر و نێرە حوشتروش کە حوشترمێکان دەکوتێت ناوی دۆدۆڕەی هەیە کە ناوی حوشترە زەبەلاحەکە ناونراوە حوشتری گەورە و ناوی فەرامۆشی ناوناوە حوشتر کە لەبیاباندا بەبێ شوان پیاسە دەکەن و ناوی شوێنی ئاگردان بەحوشترە بێشوشترە حوشترە بێزی ناودەبرێن و دەنکە شوتری جوان بەملی درێژەوە ناودەبرێن . هەروەها ناوی مێی حوشتر زۆرە و بەپێی مەرجی خۆی چەند جار کراوە، ئەوەی پێش بەرواری خۆی لەدایک دەبێت، جێنشین بۆ بۆن بۆ ئەو کچەی کە لەدایک دەبێت، هەروەها سەری ئەو کچەی کە منداڵەکەی دەمرێت و ناوی مەدەلەکە ئەگەر زەختێکی گەورەی هەبوو، ناوی شێردەلە ئەگەر جوان بێت و شەرمبکات ئەگەر کەمێک گۆشتاو بێت و ناوی عەسوف ئەگەر خێرا بێت لە پیاسەدا ناوی قەدەکە بۆ مل و پشتی درێژ و ناوی قەسەکان بۆ ڕەونەقی زیرەک و ئارامو تاوی مل کە سواری پشتی دەبێت .\nشوێنی ڕێزو نەوازش لە نێو عەرەبدا:\nنیمچە دوورگەی عەرەبی بە زاوزێی وشتر وەسف دەکرێت؛ ڕەنگی سپی سوورکراوەکەی تێدا دیارە، هەروەها ناوەڕۆکی پرۆتینی تێدایە کە لە %2-5.5 ە، هەروەها بە پۆتاسیۆم، ئاسن، مەگنسیۆم، زینک و مس بە بەراورد بە شیری مانگا دەخوێنرێتەوە، دەوڵەمەندە ڤیتامین سی ، سەرچاوەی جێگرەوەیە لەو ناوچانەی کە سەوزەو میوەیان تێدا کەمە .\nگۆشتی وشتر سەرچاوەی گرنگی پرۆتینە و بەهۆی وشترەوە عەرەب توانی بازرگانییان بۆ دروست بکات و بتوانێت لەسەرتاسەری وڵاتدا گەشت و بازرگانی بکات ، هەروەک وشتر جۆرەها کەلوپەل و کاڵای وەک لۆکە و زێڕ و زیو و بخوور و بەهاراتی گواستوویەوە ._ ئاینی ئیسلامی بە وشتر دەزانی کە سامانێکی نیشتمانی هەبێت تا بڵێت پێغەمبەر ( صل ) کە ” وشتر شکۆی گەلەکەیانن ” .\nهەروەها وشتر خولیایەکی بەناوبانگە لەناو عەرەبدا ، هەروەک پێشبڕکێیە بەناوبانگەکانی وشتر لەنیمچە دوورگەی عەرەبییەوە پەیدابوون و هۆزەکان کێبڕکێی سەدان وشتر دەکەن و هەر هۆزێک بەیبڵی تایبەتی هەیە کە لەسەر وشتر دایدەنێن بۆ جیاکردنەوەی لەوانی تر ، هەروەها چەندین ناوی بۆ جۆرەکانی هاشتاگی بلاوکردەوە ، لەوانە :مەسدار کە بۆ نێرە قامچی لە لووتی دانێت ، ئەو بەردەی کە وشتر لە چاویدا براندی پێوە دیارە ، ئەو سەربڕینەی کە لە قوڕگی وشتر و سەربڕو و سەربرین و قژ و پێستی وشتردا ، کە بە بەکارهێنانی تاجەلە کە لەسەر کەوی وشتر دادەنرێ و کەعوم بە گرێدانی دەمی وشتر کاتێک لە نێو تەوردا دەبێت .\nئاژه‌ڵئەوەی پێی دەوترێت کچێکی بچووک


به ئاگاداری هه‌موو دۆستان و ئاشنایان ده‌گه‌یێنین که دایه خاتوون شه‌ریف زاده، دایکی هاورێی خۆشه‌ویستمان کاک ساڵح شه‌ریف زاده، ناسراو به ساڵح ووسوه‌که‌لی سه‌ر له به‌یانی رۆژی 25.05.2013 له ته‌مه‌نی 80 سالی دا کۆچی دوایی کرد. دایه خاتوون خەڵکی ووسوکەلی ناچەی سەردەشت،\nناتوانین عێراق ، لە تایفەیەکدا ، یا لە ئایینێکدا ، یان لە کەسانێکی دیاریکراودا ، لە هەر ئایینێکدا بن ، یا سەر بە هەر تایفەیەکدا بن .. کورت بکەینەوە . عێراق وڵاتی هەموو کارچاکان و خێرخوازانە .. عێراق بۆ کەسانی دڵ پڕ لە خێر و خۆشەویستییە .. ئەم باشییە و .. ئەم خۆشەویستییەش ..\nناو لێنان لەسەر مندال لە زەمانی زوووە دابو نەریتێکی کۆن وهەم رەنگدانەوەی هەستی نیشتمانی ومیللی وئایینی وهەمیش کۆمەڵایەتی . کاتێک کە مندال لە دایک دەبێ پێوستە هەتا دەگاتە رۆژی " حەوتم " ناوێکی بۆ دیاری بکردرێ بۆ ئەوەی پێگەو شوێنی ئەو کەسە لە ناو کۆمەڵگادا دیار بێ .\nبه پێی هه‌واڵ شه‌وی رابردوو، ڕێکەوتی 3/3/1392ی هه‌تاوی بەرێز کاک ئه‌حمه‌د عه‌بوول پێشمه‌رگه‌ی كاته سه‌خته‌كانی شۆرش و حیزبی دێموكراتی كوردستان به‌هۆی نه‌خۆشی كۆچی دوایی كرد. بنه‌ماڵه‌ی ئه‌حمه‌د عه‌بوول لە گوندی قامیشه‌ی ناوچه‌ی ره‌به‌ت داده‌نیشتن، ناوبراو وێڕای باوك و\nلەوەتەی داگیرکەرانی رەگەزپەرست ، کوردستانیان داگیرکردووە ، بە شێوەیەکی زۆر دڕاندە و نامەردانە ، دوور لە یاسا و رێسا نێودەوڵەتییەکان ، دوور لە رەوشت و لە ویژدان و لە هەستی مرۆڤایەتی ،دوور لە مافەکانی مرۆڤ ، دوور لە هەموو داب و نەریتێکی باو .. بێشەرمانە و\nیەکەم : گۆواری نیشتمان ساڵی ' ١٣٢٢ هەتاوی ' کە لە ،٢٥، لا پەڕە دا چاپدەکرا .گۆوارێکی سەرەکی ژ،ک، بووە. دووهەم : گڕوگاڵی منداڵانی کورد ،کاتێک کە منداڵ دەخوازێ وەقسە بێ دەنگی سەیر وبێ واتا لە زاری دێتە دەرێ نە خۆی دەزانێ چۆن دەدوێ نەکەس لێی حاڵی دەبێ،\nپەڕەى 50 لەکۆى 58 پەڕەدا


وتار Archives - Page 3 of 94 - رۆژنامه‌ی خه‌بات\nسه‌ره‌تا وتار (په‌ڕ 3)\nسەلام عەبدولڵا پارتی دیموکراتی کوردستان بە دڵنیابوونەوە چووە ناو پرۆسەی هەڵبژاردنەوەو بە هێمنی و بە ئارامی کەمپینەکەی دەستپێکرد و بێ هاش و هوش و هات و هاوار و قسەی زل و پەیمانی بێ بنەما. ئەو دڵنیاییەش لەوەوە سەرچاوەی دەگرت کە پارتی متمانەی بە خۆی و بە ئەندامانی چالاک و بە جەماوەری دڵسۆز و بە لایەنگران و دۆستە هۆشیارەکانی کە دەیانتوانی …\nسەلام عەبدوڵڵا پارتی دیموكراتی كوردستان له 16ی ئابی ئه‌مساڵدا ته‌مه‌نی 75 ساڵی تێپه‌ڕاند، ئه‌وه‌ش له مێژووی گه‌له‌كه‌ماندا نموونه‌یه‌كی دیار و بێ وێنه‌یه. دیاره ئه‌م حزبه دێرینه له‌م ته‌مه‌نه درێژه‌یدا دووچاری چه‌ندین هه‌وراز و نشێو و سه‌ركه‌وتن و به‌ره‌وپێشه‌وه چوون و پاشه‌كشه‌ش بووه كه دیارده‌یه‌كی ئاساییه له ژیانی حزبیدا به‌تایبه‌تی كه حزبێكی نه‌ته‌وه‌یی و دیموكراتی بێت له‌م جه‌نگه‌ڵستانه‌ی ڕۆژهه‌ڵاتی ناوه‌ڕاستدا و …\nسەلام عەبدوڵڵا گومان لەوەدا نییە کە ناحەزانی هەرێم پەنا بۆ هەموو مێتۆدێکی ناڕەوا و خراپ بۆ لێدانی هەرێم و بەرژەوەندییەکانی بە هەموو شێوەیەک دەدەن، ئەویش بەو هیوایەی ڕەوڕەوەی بەرەو پێشەوەچوونی، کە بە ئاشکرا لە هەموو لایەکەوە دەبینرێت، ڕابگرن گەر نەشتوانن تێکیبدەن. جا لەم هەڵمەتە ناشەریفانەدا – بەداخەوە- لە ناوخۆی هەرێمیش بە تاک و بە ڕەوتی سیاسیش بەشداری دەکەن و هەندێک …\nفەرحان جەوهەر چەند رۆژێکمان ماوە بۆ هەڵبژاردنی پێش وەختەی ئەنجومەنی نوێنەرانی عیراق، پارتە سیاسییەکان و بەشێک لە بەربژێرانی سەربەخۆش لە تەواوی وڵات، بەهەرێمی کوردستانیشەوە لە کێبەڕکێ و ململانێدان، بەپێی رای زۆربەی چاودێران و ئەو راپرسیانەش کە رێکخراوە بیانی و ناوخۆییەکانیش ئەنجامیانداوە، پارتی دیموکراتی کوردستان براوەی یەکەمی ئەم هەڵبژاردنەیە، ئەم راستییە نەک هەر لە جەماوەر و ئەندام و لایەنگرانی پارتییەوە دیارە، …\n72 ساڵ لە تێكۆشان گەواهی موعجیزەی چین دەدات\nنی ڕووچی یەكەم ڕۆژی تشرینی یەكەم هاوكاتە لەگەڵ 72ەمین ساڵیادی دامەزراندنی كۆماری چینی میللی. هەر لەگەڵ دامەزراندنی پارتی كۆمیونستی چینی لە ساڵی 1921، گەواهی بۆ 28 ساڵ لە تێكۆشانی خوێناوی داوە و چینی نوێی دامەزراندووە لە 1ی تشرینی یەكەمی 1949 و كۆتای سەردەمی كۆن و سەرەتای چەرخێكی نوێ بووە. هەر لەو كاتەوە، چین چیتر بەشە نەخۆشەكەی ڕۆژهەڵاتی ئاسیا نەما كە …\nپارتی بناغەیەکی پتەوی هەیە و متمانەپێکراوە\nغازی فەیسەڵ ئاغا دامەزرێنەری پارتی دیموکڕاتی کوردستان ژەنەڕاڵ مستەفا بارزانی بناغەیەکی هێندە پتەوی بۆ پارتەکەی دانا بە هەزار ساڵیش ئەو بناغەیە درز نابات، مێژووی پارتی هێندە ئاسان نیە بە لەرەیەک بشڵەژێت، بارزانی بۆ خودی خۆی تێ نەکۆشا و ئەمڕۆشی بۆ خۆی درووست نەکرد! بەڵکو بۆ میللەتەکەی خەباتی کرد و خوێنی بەخشی، ئەوانەی لە دوای مستەفا بارزانی هاتن و خەباتیان بەردەوام …\nکاندیدات و متمانە\nسەلام عەبدوڵڵا هاوڵاتی بۆیە دەنگ بە بەربژێرێک دەدات کە بتوانێ لە ئەنجومەنی نوێنەرانی عێراق نوێنەرایەتی خواست و داواکانی خۆی و گەلەکەی بکات و داواکارێکی سەرسەختی بەرژەوەندییەکانی بێت و بوێرانە و چالاکانە بەرگری لە ماف و دەستکەوتەکانی لەو دامەزراوە گرنگەدا بکات و ئەو چوار ساڵی کاندیدایەتیەی سەرومڕ بۆ کاری پەرلەمانی تەرخان بکات و بەشداری وتووێژ و کۆبوونەوەکانی بکات و رۆڵی خۆی …\nلەچوارەم ساڵیادی ڕیفراندۆمدا، نیشتمان پەروەرانی کوردستان دەنگ بە کاندیدەکانی پارتی دەدەن\nكاروان محەمەد سینو لەكاتێكدا كە نزیك دەبینەوە لە هەڵبژاردنی پێشوەختەی ئەنجومەنی نوێنەران عێراق بۆ خولی پێنجەمی لە 10/10/2021، دڵنیاین كە زۆرینەی هەرە زۆری خەڵكی كوردستان دەنگ بە كاندیدەكانی پارتی دیموكراتی كوردستان دەدەن و پارتی هەروەك جاران بە پارتی یەكەمی كوردستان و عێراق دەمێنێتەوە، چونكە پارتی بەتەمەنی 75ساڵەی خۆی؛ بەمێژووترین و بەئەزموون ترین پارتە لەسەر ئاستی هەموو عێراق و كوردستان، شۆڕش …\nرێفراندۆم بڕیارێکی بوێرانە و مێژوویی بوو\nسەلام عەبدوڵڵا چوار ساڵ لەمەوبەر، گەلەکەمان بڕیارێکی مێژوویی لە (25)ی ئەیلوولی (2017) دا، کە گشتپرسییەکی سەرتاسەری لە هەرێمی کوردستان سەبارەت بە پرسی سەربەخۆیی، ئەنجام بدات و لەو ڕۆژەدا، گەل بڕیاری خۆی بە 92.73٪ بەڵێ بۆ سەربەخۆیی نیشانی هەموو جیهان دا، کە ئەمەش سەرکەوتنێکی بێ وێنە بوو لە مێژووی گەلەکەماندا و شۆکیش بوو بۆ نەیاران و ناحەزانی گەلەکەمان کە لە ئەنجامی …\nهەڵبژاردن و نەخشەی سیاسیی عێراق\nفەرحان جەوهەر هەڵبژاردنی پێش وەختەی عێراق لە مانگی داهاتوو، نەک هەر ناتوانێت نەخشەی سیاسی و شێوازی دەسەڵاتداری لە عێراق بگۆڕێت، بەڵکو بەرەو داخراوی و توندوتیژی زیاتری دەبات، ئەگەر ئەو هێزانەی ئێستا دەسەڵاتی عێراقیان بەدەستەوەیە، بەهۆی کۆمەڵێک هۆکار، لەوانەش مانەوەی کاریگەری تارمایی خۆپیشاندانەکانی دووساڵ بەر لە ئێستاو، بوونی سەرۆک وەزیرانێکی تا رادەیەک بێلایەن، وجودی سەربازی ئەمریکی لەسەر ئەرز، وای کردبێت تا …\n1234...94په‌ڕ 3 of 94


Diplomatic Magazine | چانسی ئەو هێزانەی لە یەكێتی جیادەبنەوه\nدەركەوتنی هێزی سیاسی نوێ، لەسەر خوانی یەكێتی\nچانسی ئەو هێزانەی لە یەكێتی جیادەبنەوه\nبە نزیکەی نیو سەدە تەمەنەوەو لە پاش چەند جیابوونەوەیەك لێی، یەكێتی وەكو حیزب بەردەوامە لە کاری سیاسی و ئەو حیزبو قەوارەو گروپانەشی لێی جیا دەبنەوە توشی بێ چانسی سیاسی و چەندان لەمپەرو دژواری سیسای دەبن.\nسەرەڕای پەرۆشی بەشێكی زۆر لە خەڵک بۆ گەڕان بەدوای بەدیلی دوو حیزبی (پارتی و یەکێتی)دا کە لە شێوازی حکومڕانیان ناڕازین، کەچی کەش وهەوای سیاسی بۆ حیزب و قەوارەو گروپە سیاسییەکان کە لە یەکیەتی جیا دەبنەوە گونجاو نییە بۆ هێنانە کایەی نوێگەری سیاسیو گۆڕانکاری ڕیشەیی.\nیەکێتی نیشتیمانی،کە لە ١ ی حوزەیرانی ١٩٧٥ دامەزراوە و تەمەنی ٤٢ ساڵە، تا ئێستا چەندین حیزب و قەوارە و گروپ و دەستەی لێ جیا بووەتەوە یان هەوڵی جیا بوونەوەیان لەو حیزبە داوە.\nنزیکترین و دیارترینیان جیا بوونەوەی بزوتنەوەی گۆڕان و دروست بوونی باڵی ناوەندی بڕیار لە ناو حیزبەکەداو جیا بوونەوەی د.بەرهەم ساڵح و دروستکردنی قەوارە سیاسیەکەی بوو بە ناوی "هاوپەیمانی بۆ دیموکراسی و داد پەروەری"، بەڵام بارودۆخە سیاسییەکە بۆیان گونجاو نەبووەو، لەمپەرو کۆسپ لەبەردەمیان دروست دەبێت.\nئەندامانی ئەو حیزب و قەوارانەی کە لەم ساڵانەی دوایدا لە یەکیەتی جیا بوونەوە، لە ئاستی باڵادا قسەیان بۆ "دیبلۆماتیک مەگەزین" کردووە، ئەوان پێیانوایە کە هێزەکانی حکومڕانی لە هەرێمی کوردستاندا دەرفەت نادەن بە دروست بوونی هێزی نوێ و هەوڵی هاڕینی هێزی نوێ دەدەن و هەموو شتێکیان بۆ خۆیان قۆرخکردووە.\nکوێستان محمد، ئەندامی جڤاتی گشتی بزوتنەوەی گۆڕان:\nلێرە هەر هێزێک سەربکەوێت، ئەگەر یەکیەتی و پارتی پاڵپشتی نەکەن، ئەگەر وەک ئەوان بیر نەکاتەوە، وەک ئەوان بڕیار نەدات، ئەو دوو هێزە دەیانەوێت بیهاڕن.\nکوێستان محمد، ئەندامی جڤاتی گشتی بزوتنەوەی گۆڕان، بە دیبلۆماتیک مەگەزینی وت:" لێرە هەر هێزێک سەربکەوێت، ئەگەر یەکیەتی و پارتی پاڵپشتی نەکەن، ئەگەر وەک ئەوان بیر نەکاتەوە، وەک ئەوان بڕیار نەدات، ئەو دوو هێزە دەیانەوێت بیهاڕن."\nکوێستان محمد، وتیشی:" ئەیانەوێت کاتێک هەر هێزێک دروست دەبێت لەم باشوری کوردستانەو تەنانەت لە پارچەکانی تری کوردستانیشدا، ئەوا ئەو هێز و لایەنانە وەک خۆیان لێبکەن، وایان لێبکەنو وەک ئەوان بیر بکەنەوەو وەک خۆیان بڕیار بدەن و وەک خۆیان گەندەڵ بن، وەک خۆیان شکست خواردوو بن، بۆیە یەکێک لە هۆکارەکان ئەوەیە کە ئەو دوو هێزە دەیانەوێت هێزەکانیتر بهاڕن کە جیاواز لە خۆیان بیر دەکەنەوە."\nقەوارەی سیاسی، "هاوپەیمانی بۆ دیموکراسی و داد پەروەری" کە لەلایەن "د.بەرهەم ساڵح" جێگری سکرتێری گشتی یەکیەتی نیشتیمانی یەوە لە ٢ی ئۆکتۆبەری ئەمساڵ ٢٠١٧ بۆ هەڵبژاردنەکانی داهاتووی هەرێمی کوردستان ڕاگەیەنرا، پێیانوایە حکومڕانانی ئەم وڵاتە قۆرخی هەموو جوڵەکانیان کردووە، نایەڵێت هیچ هێزێكیتر بۆ چاکسازی هەنگاو بنێت و خۆشیان نایکات.\nد.ڕێبوارکەریم، وتە بێژی لیستی هاوپەیمانی بۆ دیموکراسی و داد پەروەری،بە دیبلۆماتیک مەگەزینی وت:" ناتوانین هەموو تەجروبەکان کە لەیەکیەتی جیا دەبنەوە وەک یەک گشتاندنی بۆ بکەین، چ لە سەرکەوتنەکاندا چ لە شکستدا، ئێمە پێمانوایە کوردستان بەیەک هێز چاک ناکرێت، چاکردنی ئەم کۆمەڵگایە پێویستی بە کاری تیم و پێکەوەیی و فرەییە کە هەموو هێزەکان پێکەوە ئەنجامی بدەن."\nفەرید ئەسەسەرد، ئەندامی ئەنجومەی سەرکردایەتی یەکیەتی:\nهەموو ئەو حیزبانەی کە لە حیزبە گەورەکە جیا دەبنەوە زۆر بەزەحمەت دەتوانن خۆیان لە گەڵ هەلومەرجی پاش جیا بوونەوەکە بگونجێنن.\nوتەبێژی لیستی هاوپەیمانی بۆ دیموکراسی و داد پەروەری وتیشی:"بیرکردنەوەی ئێمە وەک لیستی هاوپەیمانی ئەوەیە کە پێکەوە کاری چاککردنی کۆمەڵگا ئەنجام بدەین، بە هاوبەشی لەگەڵ کۆی لایەنەکانیتر.کەچی حکومڕانی ئەم وڵاتە قۆرخی هەموو جوڵەکانی کردووە، نایەڵێت هیچ هێزێكیتر بۆ چاکسازی هەنگاو بنێت و خۆشی نایکات. ئێمە تا ئەم ساتە بێئومێد بووین لەوەی کە ئەم دەسەڵاتە بتوانێت هیچ شتێك بکات، ئەم هێزانەیتر کە لە یەکیەتی جیا دەبنەوە دەبێت خۆیان هەنگاو بنێن، وە هەر هێزێک بیەوێت چاکسازی بکات نابێت تەنها خۆی بە چاکەخوازو ئەوانیتر بە شەڕخواز دابنێت، چونکە چاککردنی کۆمەڵگا بە هەموو لایەک دەکرێت نەک بەتەنها یەک هێز".\nهەرچەندە ئەو حیزب و قەوارە سیاسیانەی کە لەیەکییەتی جیادەبنەوە، یەکیەتی و پارتی بەهۆکاری سەرەکی دەزانن بۆ دروستکردنی لەمپەر لە بەردەم کاری سیاسی هێزەکانیتر کە دروست دەبن، بەڵام یەکیەتی پێیوایە ئەوان وەک یەکیەتی ڕێگر نین لە بەردەم هێزە نوێکان کە دروست دەبن بەڵکو هێزە نوێکان خۆیان بە هۆکار دەزانن، بۆ درستبوونی کۆسپو لەمپەر لە بەردەم کاری سیاسی هێزە جیابووەکاندا.\nفەرید ئەسەسەرد، ئەندامی ئەنجومەی سەرکردایەتی یەکیەتی، بە دیبلۆماتیک مەگەزینی ووت:"هەر حیزب و گروپێک کە لەیەکیەتی جا بووبێتەوە، یەکیەتی لەمپەر نەبووە لە بەردەم ئەوەی کە گەشە بکەن و سەرکەوتووبن، هۆکارەکە زۆرتر بۆ خۆیان و شێوەی کار کردنیان دەگەڕێتەوە."\nئەسەسەرد وتیشی:" ئەمە دیاردەیەکی گشتییە، هەموو ئەو حیزبانەی کە لە حیزبە گەورەکە جیا دەبنەوە زۆر بەزەحمەت دەتوانن خۆیان لە گەڵ هەلومەرجی پاش جیا بوونەوەکە بگونجێنن. چونکە لە ناو حیزبە گەورەکە دوو ڕەهەند هەیە، یەکەمیان پەیوەندی بە ئایدۆلۆژیا یان بیرو باوەڕێکی دیاری کراوەوە هەیە، یان بە شێوازیێکی دیاریکراوی کارکردنەوە هەیە. دووەمیان پەیوەندی بە پەیوەندیە ناو خۆییەکانەوە هەیە لە هەبوونی ڕەخنە لە بەڕێوەبردنی حیزب، یان پەیوەندی بە هۆکاری تاکەکەسییەوە هەیە لە نێوان سەر کردەکان، ئەو گروپانەی کە لە حیزبە گەورەکە جیا دەبنەوە، پاش ئەوە ئازاد دەبن لەوەی کە ڕێچکەیەک بۆ خۆیان بدۆزنەوە، بەڵام کاتێک ئەوان لە بەر هۆکارێک جیا دەبنەوە پێویستە لە ناو خۆیاندا شیکاری بۆ بکەن، زۆر جار لەمەیاندا شکست دەهێنن."\nئەندامەكەی سەركردایەتی یەكێتی ئاماژەشی بەوە کرد:" زۆربەی کات ئەو حیزبانەی کە جیا بوونەتەوە نەیان توانیوە ئەو دوو فاکتەرە جێ بەجێ بکەن، لەبەر ئەوە یان گەڕاونەتەوە ناو حیزبە دایکەکە یان ئەوانیش توشی هەمان کێشە بوون و گروپی بچوکتریان لێ جیا بوونەتەوە".\nنیاز حامید، چاودێری سیاسی:\nسەرباری یەکیتییەکی هەڵوەشاوە،ماڵباتی تالەبانی رێگری هەر هیزێک دەکەن کە جایدەبنەوە کاری ریفۆرم بکەن\nباسی لەوەش کرد " لەبەر ئەوەی ئەوان لە حیزبێکی گەورە جیا بوونەتەوە لە بەر کەموو کوڕی بەڵام بەدڵنیاییەوە کەموکوڕیەکەش لەگەڵ خۆیان دەبەن، بۆ ناو ئەو حیزبەی کە دروستی دەکەن. ئەمە ش دەبێتە هۆی ئەوەی کە ئەوانیش دەبنە درێژە پێدانی حیزبەکەی پێش خۆیان کە لێی جیابوونەتەوە، توشی زۆر کێشە ئەبن کە کاتی خۆی لە ناو حیزبە گەورەکەش توشیبوون، ئەم دیاردەی جیا بوونەوەیە دیاردەیەکی کۆنە، کاتی خۆشی ئەو حیزبانەی کە لەبەر کێشەی گرفتی ناو خۆیی لەیەکتری جیا بوونەتەوە دواتر حیزبی جیا بووەوە نەیان توانیوە خۆیان لە ناو خۆیاندا گرفتەکان چارەسەر بکەن، دواتر بەوە چارەسەر کراوە کە یەک بگرنەوە، ئەم دیاردەیە بۆ ئەو حیزب و گروپ و دەستانەی سەردەمی نوێش ڕاستە بەڵام بەپێی بارودۆخ گۆڕانکاری بەسەر ڕووداوەکاندا هاتووە."\nچاودێرێکی سیاسی کە لە دەرەوەی ململانێ سیاسیەکانی نێوان یەکیەتی و ئەو حیزب و قەوارە سیاسیانەی کە لە یەکیەتی جیا دەبەنەوە دۆخەکە دەبینێت، پێیوایە کە سەرباری دەستێوەردانی دەرەکی، یەکیەتی ڕێگرە لە بەردەم هەر هێزێک کە جیا دەبێتەوە و دەیەوێت ڕیفۆرم بکات.\nنیاز حامید، چاودێری سیاسی، بە دیبلۆماتیک مەگەزینی وت:" سەرباری یەکیتییەکی هەڵوەشاوە،ماڵباتی تالەبانی رێگری هەر هیزێک دەکەن کە جایدەبنەوە کاری ریفۆرم بکەن، یان لێیان تێکدەدات و یاخود بەشداری دەکات لەگەڵیان لە نیوە رێگادا لییان تیکدەدا لەبەردەم جەماوەرکەیان سوکیان دەکات ".\nنیاز حامید، وتیشی "یەکێتی دوو ئامرازی بەدەستەوەیە ، یەکەمیان پارەو میدیا، دووەمیشیان چەک، هەرکاتێ ئەو دوانەی لەبەردەست نەمێنیت، یەکێتی وەک حزبێک نامێنیت و وردوخاش دەبێت،ئەوەی زیاتر هاوکارە بۆ یەکێتی سەرباری ئامرازەکانی دەستی دیارە ئامانج و چارەنوسیی هاوبەشە لەگەڵ پارتی، پارتی پستیوانی دەکات بۆ لاوازکردنی نەیارە جیابووەوەکانی، بەقەدەر یەکێتی دژایەتیان دەکات".\nنیاز حامید، ئاماژەشی بەوە کرد "هەر ئەوەش نا بەڵکو پارتی کۆنترۆڵی ماڵباتی جەلال تالەبانی کردووە و بەهەڵڕشتنی پارە بۆ ئەوەی بەشداری بکات لەدورستکردنی بریاری سیاسی.کەواتە ئەوەی هۆکارە بۆ ئەوەی ئەو لایەنانەی کە جیادەبنەوە لە یەکێتی بێ دەست پێشخەریبن و نەتوانن هیج چارەسەرییەکی ریشەیی بە ئەنجام بگەیەنن، پارەو میدیاو چەک و پارتییە."\nنیاز حامید، چاودێری سیاسی، خودی ئەو حیزب و گروپانەش کە لە یەکیەتی جیادەبنەوە بە هۆکار دەزانێت بۆ ئەوەی کە نەتوانن ڕیفۆرم و چاکسازی ڕیشەیی ئەنجام بدەن.\nئەو دەڵێت "بەشێکیان دەگەڕێتەوە بۆ زهنیەتی زاڵی ئەو لایەنانە کە جیادەبنەوە کە هەمان زهنیەتی حزبی دایکە وناتوانێت لەو چوارچێوە دەربچێت و دووەمیشیان خودی ئەو لایەنانە کە ناتوانن نارەزایەتیەکانی خەڵکی باشتر بۆ بەرژەوەندی گۆرانکاری ریشەیی سەرمایەگوزاری بکەن.بۆ نمونە گۆڕان زۆر زیاتر لە نیو ملیۆن دەنگی هێناوە بەڵام ناتوانێت ٥٠٠ کەس بهێنیتە سەرجادە بۆ چاڵاکییەکی مەدەنی نارەزایی، یا لە هەولێر زیاتر لە ١٠٠ هەزارکەس دەنگی پێداوە کەچی ناتوانێت چاڵاکییەکی مانگرتنی ١٠ کەسی ئەنجام بدات ."\nوتیشی "هۆکارێکی تر کورتهێنانە لە وەبەرهێنانی هێزی گەل بۆ گۆرانکاریی پەیوەستە بە زهنیەتی دەسەلاتداریی و پۆست خوازی کە بوونی هەیە لەناو یەکێتی و لەناو گۆرانیش. گۆران دەبوو هیچ ئامادە نەبوایە و بەشداری کابینەی هەشتەمی لەگەڵ پارتی نەکردایە، بەلام کردی بە هۆی زاڵی زهنیەتی پۆستخوازییەوە بوو کە بەمەش ئۆتۆماتیکی پشتکردنە لە سەرمایەگوزاری وزەی لە بن نەهاتووی خەڵکی بۆ گۆرانکاریی ریشەیی.\nئاماژەشی بەوە کرد "هەلومەرجی هەرێمی کوردستان پێوێستی بە پرۆژە ، جورئەتی بەڕێوەبەرانی یەکەمی بزاڤەکە و خەڵک و بە پراکتیزەکردن هەیە ، کە ئەوە نەبوو ، کەواتە گۆڕانکاریی نابێت. هەمان رەوش بۆ لیستی هاوپەیمانی بۆ دیموکراسی و داد پەروەریش راستە بەڵکو بۆ ئەو زۆر تۆختر وخراپتر."\nلە پاڵ هۆکارە ناو خۆییەکاندا لەبەر ئەوەی بەشێک لە ڕوودانی گۆڕانکاری لەکایەی سیاسی هەریمی کوردستاندا بەندە بە هاوکێشە نێودەوڵەتی و هەرێمایەتیەکان. ئەوا ئەم هاوکێشانەش بێ ڕۆڵ نین لە بەردەم دروستکردنی کۆسپ و لەمپەر لە بەردەم هێزە نوێکان کە دروست دەبن.\nوتەبێژی لیستی هاوپەیمانی بۆ دیموکراسی و دادپەروەری، پێی وایە هێزە نوێکان کە دروست دەبن دەبێت هاوکێشە نێودەوڵەتی و هەرێمایەتیەکان لە بەرچاو بگرن.\nوتەبێژی لیستی هاوپەیمانی بۆ دیموکراسی و داد پەروەری:\nهەر هێزێک کە لە یەکیەتی جیادەبێتەوە و هەنگاو بۆ چاکسازی دەنێت، پێویستە حساب بۆ هەموو هاوکێشە ناو خۆیی و هەرێمی و نێودەوڵەتیەکان بکات.\nد.ڕێبوارکەریم، دەڵێت " بەگشتی هەر هێزێک کە لە یەکیەتی جیادەبێتەوە و هەنگاو بۆ چاکسازی دەنێت، پێویستە حساب بۆ هەموو هاوکێشە ناو خۆیی و هەرێمی و نێودەوڵەتیەکان بکات.هەر کاتێک حسابی بۆ هەموو ئەمانە کرد پێم وایە سەر کەوتوو دەبێت. چونکە لە پێشتردا و تا ئێستاش ئەو زەمینە دەرەکیەکی کە پەیوەندی بە حکومەتی هەرێم و هێزە دەسەڵاتدارەکان خۆیانەوە هەیە زۆر ڕێگر بووە لە بەردەم ئیرادەی چاکسازی هەر هێزێكی تر کە هەنگاوی بۆ نا بوو بێت."\nکوێستان محمد، ئەندامی جڤاتی گشتی بزوتنەوەی گۆڕان، بۆ چوونی جیاوازی هەیە و پێیوایە کە دەبێت پەیوەندیەکانی هەرێمی کوردستان لەگەڵ وڵاتانی دەرەوەو ناوچەکە پەیوەندیەکی نیشتیمانی بێت نەک حیزب نوێنەرایەتی هەبێت لە وڵاتان.\nئەو دەڵێت:" ئەو شێوازە مامەڵەی ئەو دوو هێزە لەگەڵ دەوڵەتانی ناوچەکە کە خۆیان نایشارنەوە کە هەر یەکەیان مەیلیان بۆ دەوڵەتێكی ناوچەکە هەیە، لە بەغدادیش هەریەکەیان مەیلیان بۆ سەرکردەی حیزبێکی عێراقی هەیە، ئەمە وایکردووە ئەمانە بهێڵێتەوە، بێگومان کە ئەمانە مانەوەو بەهێز بوون، تۆ وەک هێیتر ناتوانیت وەک پێویست گەشە بکەیت و بەرنامەکەی خۆت جێبەجێ بکەیت."\nوتیشی " لەبەر ئەوەی کە ئێمە وەک بزوتنەوەی گۆڕان نوێنەرایەتیمان لە وڵاتان نیەو پێمانوایە کە پەیوەندی هەرێمی کوردستان لەگەڵ وڵاتان دەبێت لە سەر ئاستی حکومەت بێت، هەر بۆیە هیچ وڵاتێكی ناوچەکە و کۆمەڵگەی نێودەوڵەتی ناتوانێت ئەجێندای خۆیمان بەسەردا فەرز بکات."\nسەبارەت بە کاریگەری فاکتەرە نێودەوڵەتیەکان لەسەر مەودای کارکردنی ئەو حیزب و گروپانەی کە لە یەکیەتی جیا دەبنەوە، فەرید ئەسەسەرد، ئەندامی ئەنجومەی سەرکردایەتی یەکیەتی، بە دیبلۆماتیک مەگەزینی ووت:" ناتوانین گشتاندنی بۆ بکەین بۆ هەموو ئەو گروپ و حیزبانەی کە جیا دەبنەوە، ڕەنگە حیزبێک کە جیا دەبێتەوە، فاکتەری نێودەوڵەتی کاری تێبکات، ڕەنگە حیزبێكیتر کاری تێنەکات. چونکە هاوکێشە نێودەوڵەتیەکان خۆشیان گۆڕانیان بەسەردا دێت.\nوتیشی " بریاردان لە خۆگونجاندن و دژایەتیکردنی هاوکێشە نێودەوڵەتیەکان دەکەوێتە دەست ئەو حیزب و گروپانەی کە جیا دەبنەوە، مەرج نییە هەموو خۆگونجاندنێک باش بێت، یان خراپ بێت، مەرجیش نییە هەموو دژایەتیکردنێک باش بێت یان خراپ بێت. بەڵکو هەلومەرجەکە دیاری دەکات."\nنیاز حامید، چاودێری سیاسی، پێیوایە لەپاڵ هۆکارە ناوخۆییەکاندا هۆکاری دەستێوەردانی دەرەکیش هەیە بۆ بوار نەدان بەو هێزانەی کە جیا دەبنەوە بۆ کارکردن و ڕیفۆرمی سیاسی.\nسەبارەت بە کاریگەری فاکتەرە نێودەوڵەتیەکان، نیاز حامید ووتی "دیارە هۆکاری دەستوەردانی دەرەکی هەیە، کە دەکرێت لێرەدا تەنها بە ئاماژەدان وازی لێبهێنین".


پێداگری سەرانی دەزگە سیانەکانی ئێراق لە سەر پێویستیی لێکۆڵینەوە سەبارەت بە تەقینەوەی هەممارەکانی چەک و کەرەستەی جەنگی - SAHAR KURDISH (Sorani)\nپێداگری سەرانی دەزگە سیانەکانی ئێراق لە سەر پێویستیی لێکۆڵینەوە سەبارەت بە تەقینەوەی هەممارەکانی چەک و کەرەستەی جەنگی\nئاب 23, 2019 09:24 Asia/Tehran\nسەرانی دەزگە سیانەکای ئێراق جەختیان کرد لە سەر پێویستیی ئەنجام درانی لێکۆڵینەوەیەکی تۆکمە و تەواو و لێکدرانەوەی هەموو زانیاری و دەیتاکانی هاوپێوەند بە تەقینەوەکانی ئەمدواییە لە هەممارەکانی چەک و کەرەستەی جەنگیی ئەم وڵاتە.\nبە پێی ڕاپۆرتی کوردپرێس بە گێڕانەوە لە سومریە نیوز؛ ناوەندی راگەیاندنی سەرۆک کۆمارەتیی ئێراق بە دەرکردنی بەیاننامەیەک ڕایگەیاند کە "بەرهەم ساڵح"ی سەرۆک کۆمار، "عادڵ عەبدولمەهدی"ی سەرۆک وەزیران و "محەممەد حەلبووسی"ی سەرۆک پەرلەمانی ئەم وڵاتە ئێوارەی ڕۆژی پێنجشەممە لە کۆشکی سەلامی شاری بەغدا کۆبوونەتەوە.\nبە پێی دەقی ئەو بەیاننامەیە؛ کۆبوونەوەی سەرۆکانی سێ دەزگەی ئێراق چڕی کردۆتە سەر لێکدانەوەی بەربڵاوی باروودۆخی ئەمنی ئەم وڵاتە بەتایبەت تەقینەوەکانی ڕۆژانی ئەمدواییە لە هەممارەکانی چەک و کەرستەی جەنگی و لەم بارەوەیش بڕیار دراوە پێداگری بکرێ لە سەر پێویستی ئەنجام درانی لێکۆڵینەوە و لێکدانەوەی هەموو زانیاری و دەیتاکانی بە دەست هاتوو لە لایەن ناوەندە نیشتمانییەکانی هاوپێوەند بە تەقینەوەکانی ئەمدواییەوە.\nسەرانی دەزگەی سیانەکانی ئێراق هەروەها پێداگرییان کرد لە سەر گرینگایەتیی پێبەند بوون بە هەڵوێستیی فەرمیی ئەم وڵاتە لە ناوەندە کارگێرییە جۆربەجۆرەکان و ناوەندەکانی یاسادانەر سەبارەت بە نەیارەتی لە گەڵ شەڕ و ڕایانگەیاند کە ئێراق هەڵوێستی خۆی لەم بوارەدا بە سوودی ڕۆڵی سەرەکیی خۆی لە ئاراستەی دەسراگەیشتن بە ئاشتی، گەشانەوە، پێشکەوتن و هاوکاریی ناوچەیی یەکلا کردۆتەوە.\nلە کۆتایی ئەم بەیاننامەیەشدا هاتووە کە ساڵح، عەبدولمەهدی و حەلبوسی جەختیان کردووە کە هەرچەشنە بڕیارێکی ئاسایشی و سەربازی و رادەربڕین لەم بارەوە تەنیا بە ئیزنی فەرماندەری گشتی هێزە چەکدارەکانی ئێراق و لە چوارچێوەی یاسادا بێ، لە کاتێکدا کە هەموو دەزگە ئەمنیەکان و فەرماندەری سەربازی و ئەمنی و ڕێبەرانی سیاسیش دەبێ پێبەندی ئەم مەسەلەیە بن.\nشایانی باسە لە ناوەڕاستی مانگی زایینی ڕابردووە تا ئێوارەی سیشەممەی ڕابردوو ، هەممارەکانی چەک و کەرەستەی جەنگیی هێزەکانی حەشدی شەعبی لە چوار بنکەی سەربازی هەڵکەوتوو لە پارێزگاکانی بەغدا، دیالە و سەلاحەدین تەقینەوەی گوماناوییان بە خۆوە بینیوە کە ئەگەری زۆرە بە هۆی پەلاماری فڕۆکە بێ فڕۆکەوانەکان بووبێ ، بەم حاڵەشەوە تا ئێستا هیچ چەشنە تۆمەتێکی فەرمی لەم بارەوە نەهاتۆتە ئاراوە و هیچ لایەنێکیش بەرپرسایەتیی ئەو تەقینەوانەی نەگرتۆتە ئەستۆ.


کێ خاوەنداریەتی مەسەلەی کورد دەکات\n6/24/2019 2:30:56 PM\n4269 جار خوێندراوەتەوە\nخەباتی گەلانی چەوساوە ھەمیشە لەلایەن کۆمەڵێک نوخبەی ئازادی خوازەوە ڕابەرایەتی کراوە، ئیتر ئەو نوخبەیە بەپێی سروشتی سیاسی و کۆمەڵایەتی ئەو کۆمەڵگەیە دەرکەوتووە، ھەندێک جار لە کەسایەتیەکی دەرکەوتوو یاخود پیاوانی ئاینی یاخود لە بنەماڵە یەکدا چڕ بۆتەوە، ئیتر بەپێی ئەو قۆناغە و بواری سیاسی، خەباتی سیاسی یان چەکداری پەرەی پێ دراوە، ئەمەش لەچوارچێوەی پرۆژەیەکی سیاسی گشتگیردا خراوەتە ڕوو بۆ دروستکردنی کیانی سیاسیی یان دەوڵەتی نەتەوەیی.\nپرۆژەکەی (بسمارک-یەکەم ڕاوێژکاری ئیمپراتۆریەتی ئەڵمانیا ١٨٧١-١٨٩٠) نمونەیەکە کە زۆربەی جار سیاسیەکان ئاماژەی پێ دەدەن و دەگەڕێنەوە بۆی، زۆر سەرکردەی دیکەی جیھان ھەن کە خاوەنی پرۆژەی نەمرن بۆ نەتەوەکەیان، لە قۆناغێکدا خاوەندارێتی مەسەلەی نەتەوەکەیان کردووە لە ڕۆژھەڵاتی ناوەڕاست ، کە سەرچاوەی ململانێ و شەڕو بەریەک کەوتنی بەرژەوەندیەکانە، لێرەدا مەسەلەی کورد ئەو ئەڵقە بووە کە کراوەتە قوربانی بەرژەوەندی سیاسی زلھێزەکان و دابەش کراوە بەسەر چوار دەوڵەتدا کە بە ھەموو جۆرێک ھەوڵی سڕینەوەی کوردیان داوە، لە بەرامبەر ئەم جەنگە بێ ڕەحمانەدا گەلی کورد بەرەنگاری بۆتەوە ، توانی جەنگی (وجود) بەرێتەوە ئیتر لە ھەر قۆناغێکدا گروپێک کەسایەتیەک بنەماڵەیەک ڕابەرایەتی بزوتنەوەی کوردایەتی کردووە، بەڵام ئەوەی تا ئێستا خاوەندارێتی مەسەلەی کورد دەکات ماڵی (بارزانە). حەزدەکەم خوێنەر بەچاوێکی ئایدۆلۆجی وشک یان بە ڕق و کینە ئەم وتارە نەخوێنێتەوە، بەڵکو بە واقع و تێگەیشتن لەواقع سەیری بکات، منیش وەک واقیع نوسیومە، بۆیە پێویستە خوێنەری ئەم وتارە ھەر بیر و ڕایەکی ھەیە، واقیع وەک ئەوەی ھەیە لێی تێ بگات ، نەک وەک ئەوەی حەزمان لێیە.\nلێرەدا دەگەڕێمەوە کرۆکی مەسەلەکە ئەویش ئەوەیە کە سەیری شۆڕشەکانی بارزان بکەین بەتایبەتی سەردەمی (شێخ عبدول سلام بارزانی) ئەو کات (شێخ عبدول سلامی بارزانی) جگە لەوەی لە ھەوڵی کۆکردنەوەی ھۆزەکانی کوردا بوو، پرۆژەیەکی سیاسی ئامادە کردبوو ئاڕاستەی (عوسمانیەکان)ی کرد کە لە چوار خاڵ پێکھاتبوون، بریتی بوون لەمانە :-\nزمانی کوردی لە ناوچە کوردیەکاندا بکرێت بە زمانی فەرمی.\nخوێندن لە قوتابخانەکاندا بە زمانی کوردی بێت.\nبەڕێوە بەرایەتیە خۆجێییەکان بەدەست کوردەوە بن.\nباج و دەرامەت وەک خۆی بمێنێتەوە بە مەرجێک لە چاککردنی قوتابخانە و ڕێگاو بان و پرۆژە خزمەتگوزاریەکان بۆ ناوچە کوردیەکان سەرف بکرێت.\nئەم داواکارییەی (شێخ عبدول سلامی بارزانی) ساڵی ١٩٠٧ واتە ١١٢ ساڵ پێش ئێستا ، ئەگەر بە چاوێکی تەڵخ-ی ئەم سەردەمە ئەو کاتە نەخوێندرێتەوە ئەم پرۆژەیەی (شێخ عەبدول سەلامی بارزانی) ھەنگاوەکانی بە بەراورد بە جیاوازی سیاسی و فیکری و کۆمەڵایەتی، ھیچی لە پرۆژەکەی (بسمارک) کەمتر نیە، ھەرچەندە عوسمانیەکان داواکەیان جێبەجێ نەکردوو لە پلانێکی گڵاودا (شێخ عبدول سلامی بارزانی) بەدیل گیراو لە سێدارە درا، بەڵام ئەم ئامانجە ڕەوایە کپ نەکراو (موستەفا بارزانی) درێژەی بە خەبات داو شۆڕش ھەڵگیرسایەوە و دواتر (بارزانی) چووە (کۆماری مەھاباد) بۆ ھاوکاری کۆمار .\nئەگەر کتێبەکەی (غەنی بلوریان- ئاڵەکۆک) بخوێنێتەوە و وێنایەکی بەرزی ڕۆحی ئەو کاتە دەخاتە ڕوو کە (بارزانی) گەیشتۆتە (مەھاباد) چ ورەیەکی بەخشیوە بە کۆمار جگە لە ھاوکاری سەربازی ھاوکاریەکی دەرونی بەھێز بوو بۆ شکاندنی سنورە دەستکردەکانیش. دوای ڕێککەوتنی سیاسی لە پێناو (نەوت) کۆماری کوردستان کرایە قوربانی ، لەو ساتە دژوار و دوڕیانەدا (بارزانی و قازی) دەبوو بڕیارێکیان بدایە دوو ڕێگەی جیاوازیان ھەڵبژاردایە، ئەوە بوو قازی ڕێگای (عیسا) ی گرتوو بارزانی ڕێگەی (موسا)، کە ھەردوکیان وەک سومبولی نەمری مانەوە، دواتر (بارزانی) بۆ درێژەدان بۆ سەندنەوەی مافی کورد بەردەوام بوو چووە سۆڤیەتی ئەوکات، دواتر لە ١٩٥٨ دا گەڕایەوە، توانی لە دەستوری (عێراق) ئەوە بچەسپێنێت کە (کورد و عەرەب) ھاوبەشن لەم نیشتیمانەدا، ئەمە دەکرێت بە وێستگەیەکی ئاسایشی نەتەوەیی (کوردستان) باس بکرێت، ھەرچەندە ئەو ڕێکەوتنە بەردەوام نەبوو، بەڵام شۆڕش ھەر بەردەوام بوو بە کۆمەڵێک قۆناغی سەخت و کەوتن و ھەستانەوەدا تێپەڕی، ئەوەی گرنگی خەباتی بارزانی یە دوای ھەر شکستێک کە بە پلانگێڕی ئەنجام دراوە ماڵی بارزان لە ھەستانەوەدا بە ورەیەکی بەرزتر دەستیان داوەتەوە خەبات، لێرەدا مەبەست وەلا نانی خەباتی مێژووی ھیچ کەس و لایەن و بنەماڵەیەک نیە، ئەوەی دەمەوێت بیخەمە ڕوو واقیعێکە ئێستا ماڵی بارزان خاوەندارێتی مەسەلەی کورد دەکەن ئەمەش ئیعترافی جیھانی و ناوچەیی و ناوخۆیی کوردستانی ھەیە، بۆیە بۆ تێگەیشتنی ئەرێنی لە واقیع بۆ خزمەتی دۆخی کورد باشتر وایە ھەموو لایەک تێگەیشتنیان بۆ ئەم واقیعە ھەبێت لە چوارچێوەی تێگەیشتنی گشتی کوردستانیدا بۆ خزمەتی بەرژەوەندی باڵای کوردستان، چوون بەریەک کەوتنی نەرێنی لەگەڵ ئەو واقیعەدا دەرئەنجامی باش نابێت، ئەمەش ئەزمون پێمان دەڵێت، کەواتە تێگەیشتن لە واقع وەک خۆی، تێپەڕاندنی واقعە تاڵەکانە، ئەم وتارەش ھیچ ئامانجێکی لە پشت نیە، جگە نیشاندانی ئەو واقیعەو ئەو ئیعترافە ھەمەلایەنەیە کە ماڵی بارزان خاوەندارێتی مەسەلەی کورد دەکەن، بۆ تێگەیشتنی ئەم واقیعەی ئەم قۆناغە و گەیاندنی کورد بە ئامانجەکانی کارکردن بۆ خۆشگوزەرانی خەڵک و یەکانگیری ماڵی کوردستانی پێویستە ئەو دوو کارێکتەرە جوامێرە ھەر کەس لە مەوقیعی خۆیدا ڕۆڵی گرنگ ببینێت بۆ بیناکردنی متمانەی گشتی لە کوردستان، ئەوانیش بەڕێزان (سەرۆکی ھەرێم و سەرۆکی حکومەت)ە ، لێرەوە نیشانی دەدەن بە شێوازێکی نوێ کە ماڵی بارزان خاوەندارێتی مەسەلەی کورد دەکەن.


ئەلیسا ژمارەی پێوانەیی دەشكێنێ\nئەلیسا، گۆرانیبێژی لبنانی كە بە گۆرانیبێژی ژمارە پێوانەیییەكان ناسراوە، ژمارەیەكی تریشی شكاند و بووە یەكەم كەس لە ڕۆژهەڵاتی ناوەڕاست كە لە تویتەر، زیاتر لە 10 ملیۆن فۆڵۆی هەبێ.\nنووسینگەی ڕۆژهەڵاتی ناوەڕاستی تویتەر، بەبۆنەی ئەوەی كە ئەلیسا یەكەم ناسراوە لە سنوورەكەیدا، بەربەرستی 10 ملیۆن فۆڵۆ بشكێنێ، پیرۆزبایی لێ دەكات.\nتۆڕی كۆمەڵایەتی تویتەر، بۆ هەر بڵاوكراوەیەك كە ئەوانەی فۆڵۆیان گەیشتووەتە یەك ملیۆن كەس، پارەیان دەداتێ، بۆ ئەوانەش كە گەیشتووەتە سەرووی 10 ملیۆن، ڕێژەی پارەكە بە سیستەمێكی پیادەكراوی خۆیان زیاد دەكات.\nلە پاش ئەلیسا لە تویتەر، نانسی عەجرەم، نەجوا كەرەم، هەیفا وەهبی، ڕاغب عەلامە و كارۆل سەماحە دێن كە هەموویان لبنانین.\nئەلیسا، جگە لە "تویتەر"، لە "فەیسبووك"یش بە نزیكی 21 ملیۆن لایك و لە یوتیوب بە زۆرترین بینەری كیلپەكانی ژمارەی پێوانەیی ڕۆژهەڵاتی ناوەڕاستی شكاندووە، لە تۆڕی ئینستاگرامیش لە ڕكابەرە بەهێزەكانە. ئەلبوومەكانیشی هەموو جارێ دەبێتە پڕ فرۆشترین ئەلبوومی ساڵ.\nژماره‌ی بینین : 3482\nژماره‌ی بینین : 1307\nژماره‌ی بینین : 2158\nژماره‌ی بینین : 5653\nژماره‌ی بینین : 7262\n5 ناوه‌ندی چاک\nلە سەر هێڵە ئێستا : 4933


رۆژنامەی شەرقولئەوسەت: ئێران لە سلێمانییەوە مەشق بە میلیشیا شیعەکان دەکات – زاگرۆس پۆست\nماڵەوە / ئێران / رۆژنامەی شەرقولئەوسەت: ئێران لە سلێمانییەوە مەشق بە میلیشیا شیعەکان دەکات\nرۆژنامەی شەرقولئەوسەت: ئێران لە سلێمانییەوە مەشق بە میلیشیا شیعەکان دەکات\nیه‌ك شه‌ممه 31 ته‌مموز 2016\tئێران, هەواڵ 179 جار خوێنراوه‌ته‌وه\nرۆژنامەی شەرقولئەوسەت لە زاری سەرچاوەیەکی ئاسایشیی کوردییەوە بڵاوی کردووەتەوە، کە سوپای ئێران لە شاری سلێمانی لە کوردستانی باشوورەوە مەشق بە میلیشیا شیعەکان دەکات.\nئەو سەرچاوەیە باسی لەوە کردووە، کە ئەو شوێنەی لە سلێمانی تێیدا مەشق بە میلیشیا شیعە عێراقییەکان دەکرێ، ”سەربازگەیەکی ئێرانییە“ و کەوتووەتە سەر سنووری نێوان کوردستانی باشوور و رۆژهەڵات لە پارێزگای سلێمانی.\nهەروەک رۆژنامەکە ئاماژەی بۆ کردووە، جگە لە مەشقدەرە ئێرانییەکان، چەکدارانی حزبوڵڵای لوبنانیش لەو سەربازگەیەن و مەشق بە میلیشیا شیعەکان دەکەن، وەک ئامادەکارییەک بۆ بەشداری کردنیان لە ئۆپەراسیۆنی رزگار کردنەوەی شاری مووسڵ.\nئەو سەرچاوەیە دڵنیایی خۆی لەوە نیشان داوە، کە ئەو چەکدارانەی میلیشیا شیعەکان بەشداریی ئۆپەراسیۆنی رزگار کردنەوەی مووسڵ دەکەن، کە ئەمەش دەبێتە هۆی ”ناڕەزایی سیاسەتمەدار و عەشیرەتەکانی نەینەوا“.\nشەرقولئەوست هەروەها ئاماژەی بەوە داوە، کە سەرچاوەکە پێیوابووە ئێران دەیەوێ لەسەر حیسانی کێشە سیاسی و ئابوورییەکان ”پەل بهاوێتە وڵات“.


بوفۆن نهێنیه‌كی مانه‌وه‌ی یاریزانه‌كانی یۆڤانتۆس ئاشكراده‌كات\n130 جار خوێندراوه‌ته‌وه\nجیانلویجی بوفۆن، گۆڵپارێزی پێشووی یانه‌ی یۆڤانتۆسی ئیتاڵیی ئاشكرایكرد، به‌هۆی ئه‌وه‌ی كریستیانۆ ڕۆناڵدۆ په‌یوه‌ندی به‌یانه ئیتاڵییه‌كه‌وه كردوه، به‌شێك له‌یاریزانه‌كانی ئه‌و یانه‌یه بریاری مانه‌وه‌یان داوه.\nبوفۆن كه ئێستا گۆڵپارێزی یانه‌ی پاریس سانجێرمانه ڕایگه‌یاند، "پاش چه‌ندین وه‌رزی دور و درێژ له‌گه‌ڵ یانه‌ی یۆڤانتۆس، بڕیارمدا یانه‌كه جێبهێڵم، به‌ڵام له‌و یانه‌یه‌دا چه‌ندین یاریزانی دیكه هه‌بوو كه ده‌یانویست یانه‌كه جێبهێڵن، به‌ڵام له‌به‌ر كریستیانۆ ڕۆناڵد له‌یانه‌كه مانه‌وه".\nبوفۆن هیواداره یانه‌ی یۆڤانتۆس و پاریس سانجێرمان له‌یارییه‌كانی چامپیۆنزلیگی ئه‌م وه‌رزه ڕوبه‌ڕووی یه‌ك ببنه‌وه، به‌ێم وه‌ك ئه‌و ده‌ڵێ، هیواداره ئه‌وه له‌یاریی كۆتایی چامپیۆنزلیگدا ڕوونه‌دات.


ترەمپ: "گورزی كوشنده‌تر له ئێران ده‌وه‌شێنرێ"\nسەرۆکی ئەمریکا دۆناڵد ترەمپ رایگیەناد: "ماوەیەکم دا بە ژمارەیەک لە وڵاتان لە بابەتی بازرگانی کردن لەگەڵ ئێران، لەبەر ئەوەی داوایان لێکردم. ئەو کارەم کرد لەبەرئەوەی نامەوێت نرخی بەرمیلێک نەوتی خاو بگاتە سەرووی ١٠٠ یاخود ١٥٠ دۆلار. من دەمەوێت نرخەکان دابەزێنم. ئەگەر سەیر بکەن دەیبینن کە نرخەکان دادەبەزن".\nسەرۆکی ئەمریکا لە دوای هەڵبژاردنی نیوەی خولی ئەنجوومەنی نوێنەران و پیرانی ئەمریکا سەر لە بەیانی ئەمڕۆ بە کاتی ئەمریکا کۆنگرەیەکی رۆژنامەوانی سازکرد و لەبارەی گەمارۆکانی سەر ئێران و خاشقچییەوە روونکردنەوەی دا.\nسەرۆکی ئەمریکا جەختی کردەوە لەوەی کە لەم چەند مانگەی دوایی نرخی نەوت دابەزینی بەخۆیەوە بینیووە و وتیشی: "لە شوێنی ئەوەی کە گەمارۆکان زۆر بە توندی جێبەجێ بکەین، بە کێشەمان نەزانی کە ژمارەیەک وڵات بازرگانی نەوت بکەن لەگەڵ ئێران. نامەوێت نرخی نەوت بەرزکەمەوە. بازارەکە زۆر هەستیارە. لەگەڵ کات رەنگە گورزی کوشندەتریان لێبدرێت. بەڵام نامانەوێت نرخی نەوت لە ئاستی جیهان بەرزبێتەوە".\nترەمپ سەبارەت بە پرسی کوشتنی رۆژنامەنووسی سعوودی جەمال خاشقچی وتی: "لە هەفتەی داهاتووەوە لەسەر ئەم بابەتە گفتوگۆ دەکەین، لەگەڵ کۆنگرە لە نزیکەوە و بەیەکەوە کار دەکەین، هەمویان کەسی لێهاتوون. لەگەڵ تورکیا و سعوودیه‌ش لەنزیکەوە کاردەکەین. سەبارەت بەم بابەتە بیرکردنەوەیەکی بەهێز دروست دەکەم".


ستریپ ڕایگەیاند: "دەبێت باسی ئەو کێشانە بکەین کە لەگەڵ پیاواندا هەمانە. دەبێت تێبگەین ئەوان بۆ هێندە لە ژن دەترسن."\nخانمە ئەکتەری ئەمریکی براوەی سێ جار خەڵاتی ئۆسکار لە فێستیڤاڵی فیلمی تەلورید بەشداریکرد و لەپاش نمایشی فیلمی دۆکومێنتەری (ناوی نام مەلالە)ی دەرهێنەر دەیڤس گوجێنهێم بۆ دەیڵی مەیڵ قسەیکرد. فیلمی (ناوم نا مەلالە) باسی لە مەلالە یوسفزای دەکات، ئەو خوێندکارە پاکیستانیەی کەلەلایەن هێزەکانی تاڵیبانەوە درایە بەر دەستڕێژی گولە لەبەرئەوەی دەیویست بخوێنێت.\nمێریل ستریپ لە فیلمە نوێکەیدا ڕۆڵی ئێمێلین سوفراگێت دەگێڕێت و ئەم کەسایەتیەش بەراورد دەکات بە مەلالە و ئەو کچە هیندییەی کە لە ساڵی ٢٠١٢دا لەلایەن کۆمەڵێک پیاوەوە دەستدرێژی کرایە سەر کە پێشتر لەلایەن BBCەوە کرایە فیلمێکی دۆکومێنتەری.\nستریپ لەبارەی فیلمەکەیەوە دەڵێت، "ئەمە یەکەمین فیلمی مەدەنییە سەبارەت بە ژن." هەروەها دەڵێت، "ژنان لە ١٩١٣ مافیان نەبوو. یاسا هەمیشە بەلای پیاودا دەشکایەوە. تەنانەت پاش ئەوەش کە ژنان مافیان درایە دەنگ بدەن، هێشتا ژنان یەکسان نەبوون و یەکسانیش نین."\nمێریڵ ستریپ دواهەمین خەڵاتی ئۆسکاری کە بەدەستیهێنا لە ڕۆڵی مارگرێت ساچەردا بوو لە فیلمی (The Iron Lady).


وەزارەتی بەرگری ڕوسیا هێرشی توند دەكاتە سەر ئەمریكا – تۆڕی میدیایی خەڵک\n2020/01/29 - 10:25 PM\nدوای ئەوەی ئیدارەی واشنتۆن بەتوندی ئیدانەی ئۆپراسیۆنەكانی سوپای سوریا بۆ سەر شاری ئیدلب كرد، لە وەڵامدا وەزارەتی بەرگری ڕوسیا ڕاگەیەنراوێكی بڵاوكردەوە و تێیدا هێرشی توندی كردە سەر هەڵوێستەكانی ئەمریكا لەبارەی دۆخی سوریا و جەختیكردەوە، ئەمریكا نایەوێت قەیرانەكانی سوریا كۆتایی پێبێت.\nوەزارەتی بەرگری ڕاشیگەیاندووە، واشنتۆن دژی هەموو هەنگاوێك دەوەستێتەوە بۆ لەناوبردنی گرووپە توندڕەوەكانی ئیدلب.\nوەزارەتی بەرگری ڕوسیا ئەوەشی خستەڕوو: پشتیوانی و هاوكارییەكانی وڵاتەكەی بۆ دیمەشق بەردەوام دەبێت و مۆسكۆ هەماهەنگی تەواو لەگەڵ دیمەشق دەكات بۆ تێكشكاندن و لەناوبردنی سەرجەم گرووپە تیرۆریستییەكانی ناو خاكی سوریا.


کوردیپێدیا - هەڵەبجە مەملەکەتی ژیان\n📕 هەڵەبجە مەملەکەتی ژیان | پۆل: پەڕتووکخانە | زمانی بابەت: 🏳 کوردیی ناوەڕاست\nهەڵەبجە مەملەکەتی ژیان\nئەم کتێبە لە ئامادەکردنی خەبات عەبدوڵڵایە و تایبەتە بە 22 هەمین ساڵیادی هەڵەبجە.\nوەک چۆن لە پێشەکی کتێبەکەدا ئاماژەی پێکراوە جیاواز لە سەرجەم بڵاوکراوەکانی ساڵانی پێشوو، ئەمساڵ لەڕێگەی ئەم کتێبەوە مەبەست تێیدا هەوڵدانێکە بۆ نیشاندان و ناساندنی هەڵەبجە وەک شارێکی زیندوو، وەک مەملەکەتی ژیان.\nلەپێشەکی کتێبەکەدا ستافی پڕۆژەی (هەڵەبجە مەملەکەتی ژیانە) دەڵێن "هەڵەبجە هەر بە تەنیا شاری کارەساتە گەورەکانی مێژووی ئێمە نیە، ئاخر هەڵەبجە شارێک بووە بە درێژایی لانی کەم سەد ساڵ لەمەوپێش، مەیدانی چەندین جوڵانەوەی سیاسی و خاوەنی چەندین کەسایەتی دیار و مەکۆی ئەدەب و هونەر و ناوەندێکی بازرگانی و کۆمەڵایەتی هەڵکەوتوو بووە".\nلە ناوەرۆکی ئەم کتێبەدا چەندین توێژینەوە و بابەتی لە بوارەکانی (دیرۆک، سیاسی، کلتور، کارەسات و یادەوەری، جینۆساید، خوێندنەوە، وێنە وەک شایەتحاڵ، دادگا و قوربانی، دۆکیومێنت) بڵاودەکرێتەوە و لەلایەن ستافێکی چالاک و دیاری بزوتنەوەی رۆشنبیری کوردییەوە کاری تێدا کراوە و ماڵپەڕی (هەڵەبجە ئین فۆ) لە رۆژی 16-03-2010 دا ئەم کتێبە دەکاتە دیاری بۆ خوێنەرانی ماڵپەڕەکەی و سوپاسی خۆی ئاڕاستەی ستافی پڕۆژەی هەڵەبجە مەملەکەتی ژیان دەکات، کە بریتین لە (خەبات عەبدوڵڵا، دانا رەشید، هیوا رەحیم، ئازاد حاجی، عەبدولقادر شادی، دیار کەریم).\n1. 👁 16-03-2010\n➕ ئەم بابەتە لەلایەن: (هاوڕێ باخەوان)ەوە لە: Nov 6 2010 9:59AM تۆمارکراوە\n✍ ئەم بابەتە بۆ دواجار لەلایەن: (بەڕێوەبەری سیستم)ەوە لە: Jan 22 2017 12:19AM باشترکراوە\n👁 ئەم بابەتە 10,854 جار بینراوە\n📷 فایلی وێنە 1.0.1 22 KB Nov 6 2010 9:59AM هاوڕێ باخەوان